Záverečné vyhodnotenie
Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002-2003.

Vláda Slovenskej republiky (ďalej len „Vláda SR“) dňa 6. marca 2002 schválila uznesením č. 207/2002 Akčný plán predchádzania všetkých foriem diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002-2003 (ďalej len „Akčný plán 2002-2003“).
Akčný plán 2002-2003 bol zameraný na zvýšenie tolerancie spoločnosti a predchádzanie všetkým formám diskriminácie prostredníctvom rôznych aktivít príslušných rezortov, mimovládnych organizácií a ďalších subjektov zaoberajúcich sa touto problematikou. Aktivity boli rozdelené do 9 oblastí:
•	Pokračovanie činnosti Medzirezortnej skupiny na realizáciu Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002-2003
•	Zintenzívnenie systematického vzdelávania príslušníkov profesionálnych skupín, ktoré pri výkone svojho povolania majú vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie
•	Vzdelávanie k tolerancii v duchu Dekády OSN pre vzdelávanie k ľudským právam
•	Príprava a  realizácia kultúrnych aktivít zameraných na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie
•	Posilnenie boja proti extrémizmu a zefektívnenie činnosti orgánov činných v trestnom konaní na úseku odhaľovania, objasňovania, dokazovania a postihu trestnej činnosti motivovanej rasovou a inou neznášanlivosťou
•	Realizácia aktivít zameraných na riešenie problémov rómskych komunít v Slovenskej republike
•	Spolupráca štátnych inštitúcií s mimovládnymi organizáciami a s ďalšími subjektami pri predchádzaní všetkým formám diskriminácie, rasizmu, xenofóbie, antisemitizmu a ostatným prejavom intolerancie
•	Príprava a aplikácia legislatívy v oblasti predchádzania všetkým formám diskriminácie a v oblasti podpory zásady rovnakého zaobchádzania
•	Uskutočnenie informačnej kampane v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Akčný plán 2002-2003 bol pravidelne vyhodnocovaný. Prvá správa o priebežnom plnení Akčného plánu 2002-2003 bola prijatá uznesením vlády č. 136/2003 zo dňa 26. februára 2003. Druhá správa o priebežnom plnení Akčného plánu bola predložená Vláde SR ako informačný materiál na rokovaní dňa 21. mája 2003. Záverečná správa o vyhodnotení Akčného plánu 2002-2003 obsahuje prehľad realizovaných aktivít v rámci Akčného plánu 2002-2003 v období od marca 2003 do decembra 2003.
Podklady k Záverečnej správe o vyhodnotení Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002-2003 (ďalej len Záverečná správa 2002-2003) poskytli: 
•	Ministerstvo obrany SR, 
•	Ministerstvo práce, sociálnych vecí a rodiny SR, 
•	Ministerstvo školstva SR, 
•	Ministerstvo zdravotníctva SR, 
•	Ministerstvo spravodlivosti SR, 
•	Ministerstvo zahraničných vecí SR, 
•	Ministerstvo kultúry SR, 
•	Policajný zbor, 
•	Generálna prokuratúra SR, 
•	Vysoké školy a Univerzity z Bratislavy, Košíc, Prešova, Nitry, Banskej Bystrice a Martina,
•	Metodické centrá z Banskej Bystrice, Prešova a Bratislavy.

Vyhodnotenie úloh Akčného plánu 2002-2003

1. Pokračovanie činnosti Medzirezortnej skupiny na realizáciu Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002-2003.

 Členmi Medzirezortnej skupiny na realizáciu Akčného plánu 2002-3 boli zástupcovia:
•	Úradu vlády SR, 
•	Ministerstva financií SR, 
•	Ministerstva hospodárstva SR, 
•	Ministerstva kultúry SR, 
•	Ministerstva práce, sociálnych vecí a rodiny SR, 
•	Ministerstva spravodlivosti SR, 
•	Ministerstva školstva SR, 
•	Ministerstva vnútra SR, 
•	Zboru väzenskej a justičnej stráže SR, 
•	Sekretariátu Splnomocnenkyne vlády SR pre rómske komunity, 
•	Generálnej prokuratúry SR, 
•	Policajného zboru,
•	Nadácie Inforoma, 
•	občianskej iniciatívy Ľudia proti rasizmu, 
•	Slovenského Červeného kríža.

2.	Zintenzívnenie systematického vzdelávania príslušníkov profesionálnych skupín, ktoré pri výkone svojho povolania majú vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie.

2.1	Systematické vzdelávanie príslušníkov Policajného zboru v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Úloha:

Ministerstvo vnútra SR naďalej zabezpečí systematické vzdelávanie príslušníkov Policajného zboru v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie a prejavom neonacizmu v súlade so vzdelaním a  výcvikom príslušníkov Policajného zboru v oblasti ľudských práv, osobitne zaradením tejto problematiky do učebných osnov stredných odborných škôl Policajného zboru. 

Plnenie:

Ministerstvo vnútra SR (ďalej len „MV SR“) a Prezídium Policajného zboru v úzkej spolupráci s rezortnými vzdelávacími zariadeniami (Akadémia Policajného zboru Bratislava, Stredná odborná škola Policajného zboru Košice, Inštitút ďalšieho vzdelávania Policajného zboru), v rámci zvyšovania úrovne znalosti ľudských práv a komunikácie s občanmi, zaradilo na školský rok 2002/2003 a 2003/2004 a nasledujúce roky do učebných plánov cyklus cielenej prípravy príslušníkov Policajného zboru v oblasti ľudských práv.
Na katedre policajných vied Akadémia Policajného zboru v Bratislave je v rámci výučby predmetu Policajná deontológia do tematického plánu zaradená problematika „Polícia a Rómovia“, v ktorej sa študentom denného a externého štúdia sprístupňuje problematika dejín Rómov, ich kultúrne, vzdelanostné a iné špecifiká a naznačujú sa možné spôsoby komunikácie príslušníkov Policajného zboru s rómskou národnostnou menšinou.
Na katedre kriminológie vedecko-pedagogickí zamestnanci majú tému „Etiológia a fenomenológia kriminality rómskej minority“ zapracovanú vo všetkých formách vysokoškolskej výučby.
Akadémia Policajného zboru a jej Inštitút ďalšieho vzdelávania je garantom realizácie holandsko-slovenského projektu MATRA II „Zlepšenie vzťahu polície a verejnosti na Slovensku“ – časť MINORITY. V hodnotenom období sa pripravoval materiál - manuál pre príslušníkov Policajného zboru - účastníkov vzdelávania, ktorí sa venuje danej problematike. Časť projektov pripravujú, financujú a riadia odborníci z Holandska. V dňoch 15. - 26.5.2003 boli holandskí riešitelia aj na návšteve Slovenska.
Daný manuál sa pre príslušníkov Policajného zboru využil v dobe od 24. - 28.11.2003, kedy sa na pôde Akadémie Policajného zboru uskutočnil kurz pre dvanástich vybraných príslušníkov z prešovského a košického kraja. Týždňová príprava spojená s tréningom na modelové situácie pre prácu v rómskej komunite je aplikáciou prípravy, ktorú absolvovali štyria zamestnanci Akadémie Policajného zboru v októbri 2002 v Holandsku.
Aj Stredná odborná škola Policajného zboru prijala viacero vstupov a úprav, ktoré sa prejavili predovšetkým vo výchovno-vzdelávacom procese. Napríklad problematika rómskej národnostnej menšiny je zohľadnená tiež aj v policajnom predmete „Poriadková služba“.
Pre skvalitnenie a rozšírenie informácií týkajúcich sa aktivít, vyvíjaných rôznymi inštitúciami v oblasti rómskej problematiky sa vytvorila vlastná databáza, čerpajúca z internetu a z iných médií. 

2.2	Systematické vzdelávanie pedagógov a budúcich pedagógov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Úlohy :

Ministerstvo školstva SR (ďalej len „MŠ SR“) naďalej zabezpečí systematické vzdelávanie pedagógov a budúcich pedagógov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v spolupráci s relevantnými mimovládnymi organizáciami.

Plnenie : 

Do plánov práce škôl a školských zariadení a do tematických plánov pre jednotlivé predmety bolo pedagogicko – organizačnými pokynmi na jednotlivé školské roky hodnoteného obdobia zo strany MŠ SR odporučené zapracovať úlohy súvisiace s výchovou v duchu humanizmu a so vzdelávaním v oblasti ľudských práv.
Nedostatkom sú pretrvávajúce nedostatky v kurikule - obsahu učiva a vyučovacích postupoch. Obsah učiva je predimenzovaný. Kurikulárna transformácia mešká, čoho dôsledkom je stále i nedostatok priestoru na problematiku výchovy a vzdelávania k pochopeniu vzťahov práv a povinností.
Spolupráca škôl so Štátnym pedagogickým ústavom v roku 2003 prebiehala napríklad pri projekte SOKRATES COMENIUS 2. –„Vzdelávanie a pomoc učiteľom v oblastiach s kultúrnou diverzitou, s etnickou rôznorodosťou“, do ktorého boli zapojené krajiny Španielsko, Portugalsko, Francúzsko a Slovensko. V rámci neho bolo diskutované o problémoch výchovy a vzdelávania detí z rôznych etník a o didaktických a metodických inováciách vo vyučovaní.

Metodicko – pedagogické centrá realizovali v roku 2003 množstvo vzdelávacích aktivít, ktoré boli tematicky zamerané na riešenie problematiky diskriminácie, rasizmu, xenofóbie, antisemitizmu a ostatných prejavom intolerancie. 

MPC Banská Bystrica:

1.	Prosociálna výchova v MŠ.
	Získavanie interpersonálnnych kompetencií pre sociálnu interakciu a prosociálnu výchovu v MŠ.
2.	Osobitosti edukácie rómskych žiakov.
	Získavanie podnetov a postupov na podporu učenia rómskych žiakov.
3.	Vytváranie pozitívnych vzťahov medzi učiteľom a žiakom vo vzdelávaní.
	Získavanie kooperatívnych zručností, ktoré podporia aktivitu žiakov, ich slobodu a zodpovednosť v učení sa.
4.	Ako predchádzať šikanovaniu detí a mládeže v škole.
	Zvyšovanie spôsobilosti učiteľov etickej výchovy pri predchádzaní šikanovania v školách.
5.	Prosociálne pôsobenie učiteľa pri riešení záťažových situácií v školskom systéme.
	Získavanie prosociálnych zručností v riešení záťažových situácií v školskom prostredí.
6.	Integrácia detí so špeciálnymi výchovno-vzdelávacími potrebami.
	Získavanie kompetencií pre úspešnú realizáciu integrácie detí so ŠV-VP rôzneho charakteru do škôl a školských zariadení.

MPC Tomášikova 4, Bratislava:

1. V rámci priebežného vzdelávania: 

1. I. st. ZŠ a ŠKD - Škola hrou pre ŠKD na témy: zásady tolerancie, spolupráca.
a) Prosociálna výchova v ŠKD
témy: akceptovanie druhých, empatia, ľudská dôstojnosť, pozitívne hodnotenie iných.
b) V rámci priebežného vzdelávania učiteľov občianskej náuky 
témy: tolerancia, boj proti neznášanlivosti, rasizmu a xenofóbii: Olympiáda ľudských práv - ľudské práva, práva detí.
c) Právo pre každého 
témy: občan a jeho možnosti, trestné právo, občianske právo, rodinné právo, pracovné právo, demokracia pre všetkých.  
d) V rámci špeciálnej a liečebnej pedagogiky 
témy: integrácia handicapovaných detí do ZŠ, predsudky a diskriminácia, tolerancia. 
e) V rámci predškolskej výchovy
          projekt: Mám rád/a seba aj teba – pre primárnu prevenciu sociálno-patologických javov v spoločnosti.

2. Projekt Zdravie Rómov
témy: predsudky a diskriminácia, špecifiká rómskeho etnika, poznanie osobnosti 
dieťaťa, integrácia možnosti a predpoklady, kompenzačná výchova a stimulačné 
programy. 

2. V rámci ŠIŠ (špeciálne inovačné štúdium)

Pre koordinátorov drogových závislostí boli realizované témy Cesta k emocionálnej zrelosti, Skupinová dynamika a jej využitie v asociálnych skupinách a následne workshopy pre prácu s deťmi s poruchami správania.

3. Na úseku vzdelávania učiteľov cirkevných škôl, náboženskej výchovy a  etickej výchovy (ETV)

a) V rámci ŠKŠ Etická výchova 
témy: nové trendy v ETV, rozvoj sociálnej empatie, akceptovanie druhých, ľudská dôstojnosť, pozitívne hodnotenie iných.
b) V rámci prípravy vedúcich pedagogických zamestnancov 
témy: školský manažment, ľudské práva, práva dieťaťa a charta učiteľa, humanizácia školy, humanizácia výchovy. 
c) V rámci ŠIŠ 
témy: Výchovný poradca podľa projektu VP, humanizácia školy.

4. V rámci prípravy vedúcich pedagogických zamestnancov Školský manažment 

Bol pripravený modul „Výchova v duchu humanity, demokracie a ľudských práv“
o	Humanizácia vzdelávania,
o	Deklarácia ľudských práv, práv dieťaťa, charta učiteľa,
o	Demokratizácia školstva, autonómia školy,
o	Výchovný štýl ako prostriedok humanizácie.

V rámci PVPZ materských škôl v jednotlivých okresoch bol realizovaný sociálno –psychologický výcvik, ktorý zahŕňa témy empatia, tolerancia (postoj k prejavom intolerancie, rasizmu, antisemitizmu), komunikácia a pod.  

5. V rámci projektu Príprava učiteľov stredných škôl v oblasti vzdelávania o holokauste 

	V spolupráci s MŠ SR a Inštitútom Judaistiky UK v Bratislave sa pre učiteľov slovenského jazyka, dejepisu, občianskej náuky, cudzích jazykov realizovali prednášky a workshopy na tému Holokaust vo vzdelávaní.

6. V rámci špecializačného kvalifikačného štúdia majstrov odborného výcviku SOU 
 
Boli zrealizované prednášky: 

-	“Cesta k emocionálnej zrelosti”,
-	“Prevencia rasizmu v podmienkach SOU”, 
-	“Nácvik tolerancie a odstraňovania predsudkov v podmienkach výchovnej skupiny v SOU”, 
-	“Skupinová dynamika a jej využitie v asociálnych skupinách - prevencia xenofóbie”,
-	“Využitie metód sociálnej psychológie v multikultúrnej výchove”.

	Predmetná problematika je súčasťou ponúkaných vzdelávaní. V rámci nich sa ponúkajú príslušné teoretické vstupy - prednášky k problematike a následné zážitkové aktivity v rozsahu 5 hod. Zamerané sú predovšetkým na toleranciu k etnickým skupinám a národnostným a náboženským odlišnostiam, vrátane antisemitizmu. Realizujú sa priebežne a absolvovali ich všetci prihlásení účastníci. 
Manažment - 44 skupín po 30 účastníkov, ŠIŠ výchovných poradcov - 4 skupiny po 30 účastníkov, ŠIŠ prevencia závislostí - 4 skupiny po 25 účastníkov, humanizácia výchovného štýlu - 4 skupiny po 20 účastníkov. Vzdelávanie lektorujú pracovníci z vysokých škôl, súdu, polície a iní odborníci vybraní v rámci kompetencií MPC.
MPC do termínu 31.12.2003 nevydalo metodickú príručku k problematike prevencie diskriminácie, rasizmu, xenofóbie, antisemitizmu a ostatným prejavom intolerancie. 

MPC mesta Bratislavy:

Pri tvorbe plánov centra “Výchova k demokracii” je základným pilierom vzdelávania najmä v spoločensko-vedných predmetoch. Do ponuky vzdelávania sa zaraďujú jednorázové aj priebežné vzdelávania s touto problematikou.
V roku 2003 sa naplánovali a realizovali vzdelávacie aktivity pre učiteľov materských, základných a stredných škôl v predmetoch náuka o spoločnosti, občianska náuka, dejepis.
Učitelia boli s uvedenou tematikou informovaní jednak v prednáškach a následne v metodike po diskusii. V spolupráci s občianskym združením Občan a demokracia sa uskutočnili 2 celodenné podujatia:
-	Neviditeľná menšina (postavenie a problémy sexuálnych menšín),
-	Rodové stereotypy (vzťahy v rodine, diskriminácia a postavenie ženy v rodine a spoločnosti).

A) Jednorázové podujatia – semináre:
-	Rada Európy,
-	NATO – ako ďalej...,
-	Ako učiť ľudské práva,
-	Palestína a Izrael, 
-	Irak – genéza problémov.

B) Priebežné vzdelávanie: 

Holokaust – 20 hod.: Detailnejšie informácie o holokauste; Dejiny slovenských Židov a slovenskej spoločnosti v období národného socializmu a v súčasnosti. 

Ústavný vývoj krajín Európy v 20. storočí – 40 h: Ústavné modely štátov Európy na začiatku 20. storočia. Demokratické ústavy štátov západnej a strednej Európy v medzivojnovom období. Ústavy (pseudoústavy) štátov sovietskeho typu. Korporatívny štát - pojem ústavy, resp. základné zákony v Taliansku, Portugalsku, Španielsku v 20. storočí. Ústava SR. 

Tolerancia, boj proti neznášanlivosti, proti rasizmu a xenofóbii – 20 h: Výcvik a tréning nenásilného vnášania témy pomocou interaktívnych metód práce na hodinách občianskej náuky a etickej výchovy.

Duchovné základy európskej integrácie – 20 h: Informácie o základoch európskej demokracie a pilieroch modernej spoločnosti. Globalizácia. Slovensko medzi Východom a Západom. Európa hodnôt. 

Sekty a ich vplyv v spoločnosti – 25 h: Základné poznatky o činnosti a pôsobení rôznych siekt s informáciami o ich vplyve na psychiku a možnú manipuláciu s mládežou. 

C) Etická výchova:

Prednášky:
-	Interpersonálna a sociálna empatia, 
-	Riešenie agresivity a konfliktov,
-	Spoločenská a komplexná prosociálnosť.

D) Špeciálna pedagogika:

Uvedená problematika bola zaradená do špecializačného kvalifikačného štúdia (ŠKŠ), špeciálnej pedagogiky pre vychovávateľov a ŠKŠ pre vychovávateľov v ŠK v rozsahu 8 – 10 hodín v oblasti dodržiavania ľudských práv.

Priebežné vzdelávanie:

Právo na každý deň – 65 h: Program vzdelávania určený pre učiteľov občianskej náuky, občianskej výchovy a spoločenskovedných predmetov v špeciálnych školách, pre vychovávateľov školských zariadení a je zameraný na zvyšovanie právneho vedomia. Program bol realizovaný v spolupráci s Nadáciou otvorenej spoločnosti v Bratislave. 

Tolerancia v našich školách – 24: Obsahom kurzu je nácvik sociálnych kompetencií a zabezpečenie prevencie všetkých foriem diskriminácie a násilia v školskom prostredí. Je určený pedagogickým zamestnancom špeciálnych škôl a zariadení (výchovným poradcom, koordinátorom sociálno-patologických javov a pod.)

A) I. stupeň ZŠ:

Prednášková činnosť:    
- Hry na rozvíjanie hodnotového potenciálu,
- Výchova k tolerancii – Ľudské práva.

B) Špecializačné kvalifikačné štúdium:

Vychovávateľstvo školských klubov detí – 242 h: Obsahom je vzdelanie v oblasti pedagogiky, pedagogickej psychológie a inovačné trendy vo výchove a vzdelávaní mládeže v školských zariadeniach. Ďalej je to problematika diskriminácie, intolerancie a ostatných foriem násilia.

Etická výchova k prosociálnosti – 30 h: Obsahom vzdelávania je využitie etickej výchovy ako programu výchovy k prosociálnosti, praktických ukážok postupov ako začleniť tematické celky EV do vyučovania jednotlivých predmetov v 1. – 4. ročníku. Do programu vzdelávania sú zaradené aj aktivity zamerané na zásady práv dieťaťa a na výchovu k tolerancii a rasovej znášanlivosti.

C) Výchovné poradenstvo – 200 h – 1. a 2. ročník 
Štúdium je určené pre výchovných poradcov ZŠ a SŠ. Je zamerané na rozvoj komunikačných kompetencií a rozvoj osobnosti výchovných poradcov. Obsahom vzdelávania sú aktivity zamerané na riešenie konfliktov a negatívnych javov v našej spoločnosti.

MPC Prešov:

l. Metodické semináre k vyučovaniu občianskej náuky a etickej výchovy /Priebežné vzdelávanie v rozsahu 40 hodín pre učiteľov SŠ a ZŠ/.

Témy:
a) Prosociálna výchova - prednáška, seminár, práca na vyučovacích materiáloch /učitelia okresov PO, VT, SV, SN, SNV, KE - okolie, KE-IV, TV spolu asi 240 učiteľov, semináre sa konali v mieste sídla okresu/.

b) Ľudská dôstojnosť a sebaúcta - prednáška, metodický seminár, návrhy scenárov vyučovacích hodín:
- učitelia ZŠ Galaktická v Košiciach, ZŠ v Budkovciach /okres Michalovce/, ZŠ Bruselská 
v Košiciach, ZŠ Bajkalská Prešov, spolu asi 100 účastníkov.
- frekventanti : PVPZ  krajov Košice a Prešov /40 účastníkov/, pracovníci ŠŠI krajov Košice a Prešov /asi 30 účastníkov/, frekventanti kurzu Koordinátori prevencie drogových závislostí /asi 100 účastníkov/, frekventanti ŠKŠ špeciálnej pedagogiky , ŠKŠ pre vychovávateľov, ŠKŠ pre majstrov odborného výcviku  /asi 200 účastníkov/.

c) Práva menšín (v spolupráci s Nadáciou M. Šimečku) prednáška, predvádzanie vyučovacích hodín:
- učitelia SŠ a ZŠ  /pravidelne sa zúčastňovalo asi 15 účastníkov na 3 seminároch/.

d) Globalizácia a zachovanie tolerancie – prednáška, beseda:
- 	beseda na ZŠ Bajkalská v Prešove, beseda s účastníkmi seminárov o medzinárodnej bezpečnosti a NATO v Stakčíne /13. a 14. júna 2003, 2. a 3. júla 2003 na Zemplínskej Šírave, 16. a 17. júna 2003 v Lipovciach/  asi 150 účastníkov.

e) Kurz romistiky pre učiteľov rómskych žiakov – priebežné vzdelávanie:
- 	cieľovou skupinou sú učitelia z tried s vysokou koncentráciou rómskych žiakov. Rozsah hodín: 80h. Počet účastníkov: 41 /ZŠ Vítkovce, Sačurov, Kamenná Poruba, Soľ, Kecerovce, Šamodovce, Laškovce, Spišské Vlachy, Drienovec, Stará Lesná, Gerlachov, Hrčeľ, Rákusy, Rožňava, Červenica pri Prešove, Prešov - Sládkovičova, Československej armády, Chminianská Nová Ves, Veľký Šariš, Veľkrop, Jaronice, Hlinné, Slovenská Ves, Trebišov - I. Krasku, Kráľovce, Košice - Park mládeže, Postupimská, Humenné-Podskalka, Sliepkovce, Detva, ŠZŠ Košice-Odborárska.

2. Projekt Street Law

Priebežné vzdelávanie v rozsahu 40 hodín pre učiteľov ZŠ a SŠ:
- prebieha v spolupráci s NMŠ a Občan a demokracia, 
- pravidelne sa zúčastňuje asi 22 učiteľov zapísaných na priebežné vzdelávanie.

Témy:  
a/ Práva menšín
b/ Rovnosť medzi pohlaviami
c/ Tolerancia k odlišnej sexuálnej orientácii
d/ Práva menšín v SR

Nadácie poskytli vynikajúce metodické príručky:
Prvé kroky k vyučovaniu ľudských práv /NMŠ/,
Právo na každý deň /Občan a demokracia/,
Všetci rovní, všetci rôzni /NMŠ/ a iné.

3. Projekt vzdelávania o holokauste
- v spolupráci s Inštitútom judaistiky pri UK , MŠ  SR a Nadáciou M.Šimečku.

Témy: 
a/ dvojtýždenný pobyt 7 učiteľov z východoslovenského regiónu v Yad Vashem         a Nemecku k problematike holokaustu
b/  dvojdňové podujatie pre učiteľov z celého Slovenska o poznatkoch získaných v Yad Vashem /Slugenová, Hoffmanová, Gyoryová /
c/ Pamätný deň holokaustu /9.9.2003/ v spolupráci so Židovskou náboženskou                    obcou v Prešove a zoskupením Ukrývané deti
d/ návšteva a beseda Prešovskej synagóge a Múzea židovskej kultúry v Prešove                   /učitelia ZŠ/

 4. Projekt Európa ako multikulturálny priestor
/ v spolupráci s Nadáciou M.Šimečku /
Projekt je pre učiteľov OBN a NOS a ešte beží. 
V rámci neho sa organizuje akcia STRATENÍ SUSEDIA.

5. Jednorázové akcie
Ľudské práva a práva dieťaťa /prednáška a metodický výcvik/. 
- pre Štátnu školskú inšpekciu – Prešov, pre vedúcich pedagogických pracovníkov v Prešove a Košiciach, pre pedagogický zbor na ZŠ Galaktickej v Košiciach, ZŠ Bruselskej v Košiciach, ZŠ v Budkovciach, Gymnáziu v Giraltovciach, Strednej priemyselnej škole hutníckej v Košiciach, Strednej priemyselnej škole elektrotechnickej v Prešove…/
Dátumy: /za II. polrok 2003/ 12.12.2003, 10.12.2003, 8.12.2003, 5.12.2003, 3.12.2003, 12.11.2003, 11.11.2003, 6.11.2003, 28.10.2003, 20.10.2003, 8.10.2003, 22.9.2003, 9.9.2003, 2.7.2003.
Seminárov a besied sa zúčastnili aj učitelia z týchto ďalších škôl:
SOUCH Humenné, ZŠ Krivany okres Sabinov, ZŠ Belehradská Košice, ZŠ Hviezdoslavova Lipany, ZŠ Polianska Košice, ZŠ Rakovec nad Ondavou, SPOŠ Michalovce, Gymnázium Trebišovská Košice, Gymnázium sv. Moniky Prešov, ZŠ Čordákova Košice, ZSUŠ Vodárenská Prešov, SŠP Giraltovce, Gymnázium P. Horova Michalovce, SPŠ Michalovce, Gymnázium Školská Spišská Nová Ves, Gymnázium Snina, Gymnázium Lipany, ZŠ Hrnčiarska Humenné, ZŠ Novosad okres Trebišov, Gymnázium L. Stockela Bardejov, SPŠ Snina, ZŠ Remetské Hámre, pracovníci OŠ Sobrance, ZUŠ Sobrance, SPŠE Prešov, Gymnázium Humenné, Gymnázium Medzilaborce, ZŠ Komenského Stropkov, SPŠD Vranov nad Topľou, ZŠ Bardejov, SOU strojárske Svidník, ZŠ Bernolákova Prešov, ZŠ Chminianska Nová Ves, OA Volgogradská Prešov, OA Michalovce, Gymnázium Košice -Šaca, SOU potravinárske Košice, SPŠs Prešov, Gymnázium Mudroňova Prešov, SPŠD Košice, ZŠ Mukačevská Prešov, zástupcovia OŠ z Prešova, OŠ Ľubotice, Evanjelické Gymnázium Košice, ŠŠI SP Vlachy, ŠZŠI Spišské Vlachy, SOUS Košice, Gymnázium Moldava, SZŠ Rožňava, SVŠ a OA Košice - Barca, OA Polárna Košice, Súkromné SOŠ Košice, Športové Gymnázium Košice, Gymnázium MRŠ Košice, ŠZŠ vojenská Košice, ŠZŠ Moldava nad Bodvou, SOŠ Prešov, SOUP Stropkov, DM Kežmarok, SG Prešov, ZSUŠ Kežmarok, ZSŠO Kežmarok, SOUS Humenné, SOUP Levoča, SZŠ Prešov, SZŠ Levoča, SZŠ Humenné, SOU poštové Košice, SPŠ Svit, ZŠ V. Šariš, Gymnázium maďarské Moldava nad Bodvou, ŠZŠ Sečovce, ŠZŠ Richnava, ŠZŠ Krompachy, Gymnázium Dobšiná, SOUP Viničky, SOUE Prešov, SLŠ Prešov,  Gymnázium Poprad, Gymnázium Svidník, SPGŠ Levoča, ŠZŠ Chminianske Jakubovany, SPŠS Prešov, Gymnázium Konštantínova Prešov, SPŠE Košice, zástupcovia OŠ z ulice Slovenskej Jednoty v Košiciach, Gymnázium Sobrance, SOUP Lipany, Gymnázium Spišská Stará Ves, ZŠ Zimná Prešov, ZŠ Budimír, a učiteľský zbor SOU spotrebných družstiev Giraltovce /seminár sa konal 2.2.2004 , lektorka Mgr. Viera Hoffmanová/

Ďalšie aktivity: Súťaž STRATENÍ SUSEDIA 

Žiaci pod vedením učiteľov zhromažďujú informácie o spoluobčanoch židovského pôvodu, ktorí boli odvlečení z ich obce v čase holokaustu.
- akcia stále prebieha a koordinátorom je dr. Vrzgulová z Nadácie M.Šimečku 

V roku 2003 Metodicko-pedagogické centrá spracovali a vydali nasledovné metodické materiály:

MPC mesta Bratislavy spracovalo 3 príručky:
•	Vargová, D., Pilátová, N. - Ako učiť ekologickú etiku
•	Kováčik, J. - Právo na život
•	Kováčik, J. - Utečenci v dnešnom svete
MPC v Prešove:  
•	Peleyová, M.: Námety na využitie dejín a kultúry Židov pre výchovu žiakov k tolerancii, MPC Prešov 2003, 350 kusový náklad

	Podujatia organizované MPC mali vysokú profesionálnu úroveň, učitelia mali o ne záujem najmä preto, že semináre boli spojené so zážitkovými aktivitami, ktoré sú predpokladom efektívnej výučby na všetkých typoch škôl.
	 Jednotlivé školy a školské zariadenia spolupracujú s rozličnými mimovládnymi organizáciami ako alternatívneho prístupu vo výučbe ľudsko-právnej problematiky s cieľom zvýšenia povedomia detí a mládeže o danej problematike, kde  hlavnými časťami prezentácie  konkrétnych projektov sú diskusie. Jedným z mnohých príkladov je spolupráca Slovenského výboru UNICEF so školami, napríklad v projekte „Škola priateľská deťom“, ktorého ciele prezentujú i konkrétnu realizáciu úloh vyplývajúcich z  Akčného plánu. Konkrétnu spätnú väzbu z jednotlivých škôl o takejto spolupráci MŠ SR neeviduje.

	Nemalú úlohu zohrávajú svojou činnosťou pedagogicko-psychologické poradne, ktoré v oblasti poradenstva v osobnostnom vývine realizujú psychodiagnostiku, psychologické poradenstvo resp. psychoterapiu žiakom, ktorí cítia problémy v začlenení sa do sociálnych štruktúr a vzťahov. Uskutočňujú množstvo aktivít v oblasti výchovy a vzdelávania efektívnej medziľudskej komunikácie a riešenia konfliktov.
Opatrenia na vzdelávanie budúcich pedagógov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie sú v kompetencii jednotlivých vysokých škôl. Vzdelávanie k tejto problematike sa uskutočňuje ako súčasť učebných plánov na vybraných študijných predmetoch. Zvýšená pozornosť je tejto problematike venovaná predovšetkým na fakultách pripravujúcich učiteľov, kde je oblasť ľudských práv a výchova k ich chápaniu priamou súčasťou učebných plánov spoločensko-humanitných predmetov, ako aj súčasť cieľového profilu absolventa vysokej školy. Tejto problematike sa venuje pozornosť predovšetkým u tých študentov, u ktorých je predpoklad, že budú pôsobiť na národnostne zmiešaných územiach a v regiónoch s vyšším počtom žiakov rómskej národnostnej menšiny s cieľom zabezpečiť ich pripravenosť na zvládnutie možných problémov.
Okrem toho vysoké školy realizujú k uvedenej problematike rôzne konferencie, semináre, výskumné úlohy, vedecké a pedagogické projekty. Táto problematika je spracovávaná aj ako téma rôznych diplomových prác. 

Univerzita Komenského Bratislava

Semináre venované predchádzaniu diskriminácie, intolerancie, rasizmu atď. :
a) Centrum rodových štúdií FiFUK usporiadalo semináre venované otázkam domáceho násilia a násilia páchaného na ženách (január – december 2003, rôzni vedúci seminárov),
b) Katedra žurnalistiky FiFUK spolu s organizáciou MEMO 98 a občianskym združením PDCS  usporiadala seminár venovaný chybám v prezentovaní rómskej problematiky v našich médiách (apríl 2003),
c) Katedra sociológie usporiadala vedecký seminár venovaný projektu začlenenia problematiky výchovy k predchádzaniu všetkým formám diskriminácie a intolerancie do výučby sociológie (máj 2003),
 d) Katedra kulturológie usporiadala seminár k problematike multikulturality (marec 2003).
 
 Realizované projekty na predchádzanie diskriminácie, šikanovania, násilia:
 
Pracovníci Katedry pedagogiky vypracovali učebný text "Protipredsudková výchova v       pedagogickej práci".

Zaradenie problematiky predchádzania diskriminácie vo vyučovaných predmetoch. 

Uvedená problematika je v rôznej miere obsiahnutá vo viacerých predmetoch vyučovaných katedrami filozofie, pedagogiky, sociológie, psychológie, politológie, kulturológie, žurnalistiky i ďalšími katedrami, ako aj v predmetoch katedier vyučujúcich jazyky (ide najmä o predmety ako etika, psychológia, sociálna psychológia, protipredsudková výchova, sociálna patológia, sociálne deviácie, medzikultúrna komunikácia, sociológia a psychológia sub-kultúr, základy štátu a práva, etika žurnalistiky, sociálne nerovnosti atď.), uvedená problematika je často predmetom diplomových , ročníkových a seminárnych prác študentov FiFUK.

Ďalšie aktivity na predchádzanie diskriminácii:
Riešenie, resp. participácia na vedeckovýskumných úlohách rôzneho druhu (napr. riešenie vedeckovýskumných projektov VEGA, štátnych objednávok, participácia na medzinárodných výskumných projektoch a pod.) venovaných rôznym aspektom uvedenej problematiky - napríklad riešenie výskumnej úlohy "Zvyšovanie úrovne socializácie rómskeho etnika prostredníctvom systémov vzdelávania sociálnych a misijných pracovníkov a asistentov učiteľov" (pracovníci Katedry psychológie), vedecko-výskumných úloh "Hodnotenie a monitorovanie rómskych projektov" a "Sociálna exklúzia Rómov v SR" (pracovníci Katedry sociológie) ,"Slovenská kultúra v multikultúrnej Európe" (pracovníci Katedry kulturológie), "Intolerancia v periodickej tlači". 

Univerzita Mateja Bela Banská Bystrica

Fakulta financií:

Akčný plán predchádzania všetkým formám diskriminácie, rasizmu, xenofóbie, antisemitizmu a ostatných prejavov intolerancie 2002-2003 fakulta plnila primeraným spôsobom vhodným pre profil fakulty.
Problematika predchádzaniu diskriminácie bola integrálnou súčasťou výučby v predmetoch:
-	Riadenie ľudských zdrojov
-	Filozofia
-	Verejná správa.

Fakulta politických vied a medzinárodných vzťahov :

Problematiky súvisiace s realizáciou „Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie 2002-2003“ sú  na Fakulte politických vied a medzinárodných vzťahov UMB súčasťou výučby v predmetoch:
-	Medzinárodné právo
-	Medzinárodné vzťahy
-	Európska právna kultúra
-	Sociálna psychológia.
Počas výučby boli uvedenej tematike venované v každom predmete dva semináre.

Fakulta humanitných vied :

Uvedenej problematike venujú pedagógovia fakulty náležitú pozornosť. V rámci výučby predmetov spoločného základu študijného odboru učiteľstvo všeobecnovzdelávacích predmetov je uvedená problematika zastúpená v disciplínách sociálna psychológia,  pedagogická psychológia (v rámci prednášok a seminárov sa analyzuje  problematika diskriminácie, rasizmu, xenofóbie, antisemitizmu a ostatných prejavov intolerancie), všeobecná pedagogika (v rámci seminárov sú tieto otázky zaraďované do diskusie, realizujú sa cvičenia zamerané na predchádzanie intolerancie), teória výchovy (v pláne prednášok sa uvedená problematika realizuje v témach úlohy výchovy, výchovný proces, podmienenosť efektívnosti výchovného procesu, charakteristika zásad výchovy v demokratickej škole, výchova k humanizmu a demokracii, v pláne seminárov z teórie výchovy uvedená problematika sa realizuje v témach multikultúrna výchova, globálna výchova k humanizmu, koncepcia humanistickej výchovy – východisko nového poňatia výchova, hodnoty a hodnotová orientácia, prosociálna výchova, mravná výchova a iné) a sociálna pedagogika (v rámci prednášok a seminárov sa analyzujú otázky ochrany práv menšín, diskriminácie, rasizmu a netolerancie).
Veľa možností sa ponúka vo výučbe cudzích jazykov (anglický jazyk, francúzsky jazyk, nemecký jazyk a ruský jazyk) v disciplínach, akými sú dejiny, reálie, kultúra a  literatúra príslušných jazykových oblastí. 
V neučiteľskom študijnom odbore Filozofia v špecializácii etika je uvedená problematika súčasťou študijných predmetov v rámci jednotlivých tematických blokov. V predmete Úvod do etiky je to tematický blok súčasné hodnoty a normy. Podobne je to v iných predmetoch tohto študijného odboru: v kulturológii (multikulturalizmus v rámci stretu civilizácií, multietnickosť v rámci stretu civilizácií), v sociálnej etike (etika médií a maskovanie, etika menšín), v religionistike (idea náboženskej tolerancie, potreba medzináboženskej komunikácie a medzináboženského diskurzu) a v predmete etika spravodlivosti (súčasné teórie spravodlivosti: aktuálne otázky jej uplatňovania pri odstraňovaní etnickej diskriminácie, spravodlivosť a primeranosť pri riešení etnickej a rasovej diskriminácie, princíp rovnosti: formálne aspekty rovnosti etník).
Fakulty humanitných vied UMB sa parciálne dotýkajú projekty Inštitútu sociálnych a kultúrnych štúdií Fakulty humanitných vied UMB (tolerancia a medzikultúrna komunikácia, etnicita a medzietnické vzťahy: Bulhari na Slovensku a Slováci v Bulharsku, náboženská a spirituálna tvorba – s ohľadom na konfesionálnu znášanlivosť a ekumenizmus, gender studies – rodová problematika – ženy v rodine, ženy v politike), ktoré sú spracovávané v rámci projektov VEGA a 5. RP EÚ.

Univerzita Konštantína Filozofa Nitra

            Na UKF Nitra sa plánovite zabezpečuje systematické a organizované vzdelávanie so zameraním na výučbu národnostných menšín. Na Katedre rómskej kultúry študuje približne 700 študentov odbor sociálna práca so zameraním na rómske spoločenstvo, ďalej odbor učiteľstvo pre 1. stupeň základnej školy so zameraním na rómsku kultúru a odbor sociálna a misijná práca v rómskych komunitách, a to v dennej a externej forme.
	Katedra rómskej kultúry každoročne organizuje množstvo podujatí, seminárov, konferencií a stretnutí so študentmi i verejnosťou, ktoré sú zamerané práve na predchádzanie foriem diskriminácie, rasizmu a xenofóbie. Z týchto podujatí vychádzajú zborníky a iné výstupy, ktoré sa stávajú súčasťou grantových projektov VEGA a KEGA, príp. i ďalších, ktoré sa evidujú najmä na Fakulte sociálnych vied, ale tiež na iných fakultách.
V minulom roku sa na UKF v Nitre konštituovala Fakulta stredoeurópskych štúdií, na ktorej sa bude zabezpečovať výučba so zameraním na výchovu odborníkov, ktorí budú pôsobiť v národnostne zmiešaných regiónoch Slovenska, príp. i strednej Európy.

Prešovská Univerzita Prešov

V rámci systematického vzdelávania študentov sa venuje pozornosť predchádzaniu všetkým formám diskriminácie, rasizmu, xenofóbie, antisemitizmu a intolerancii iného druhu v nasledujúcich oblastiach:

- zaradením relevantných tém do predmetov kurikula jednotlivých študijných odborov. V obsahu predmetov  sa študenti dostávajú do kontaktu s problematikou diskriminácie prostredníctvom prednášok a spracovávajú ju aj prostredníctvom seminárnych, semestrálnych, ročníkových a bakalárskych prác.

- na Filozofickej fakulte PU  sú predmetné problémy pri príprave pedagógov zaradené  predovšetkým do všeobecného pedagogicko-psychologického základu v predmetoch Teória výchovy a Pedagogická psychológia, v predmete Vývinová psychológia. V odboroch andragogika a sociálna práca sa sústavne zohľadňuje príslušná problematika v predmetoch Rodina ako sociálna inštitúcia, Teória a prax sociálnej komunikácie, Sociálno-psychologický výcvik, Etnológia a etnické minority. V odbore politológia v predmete Sociológia, v odbore filozofia v predmetoch Etika, Sociálna filozofia, Kultúra a morálka, v odbore estetika a vedy o umení v predmetoch Dejiny estetiky III., Teória estetiky a umenia II., v odbore teória a riadenie kultúry v predmetoch Etnológia Slovenska a Etnológia minorít 

-	na Fakulte humanitných a prírodných vied PU, sa problematike diskriminácie venuje pozornosť predovšetkým v špecializácii etická výchova, občianska výchova (v predmetoch Filozofia a dejiny filozofie, Systematická etika, Sociológia, Didaktika občianskej a etickej výchovy, Estetika,  Politológia,  Základy religionistiky), hudobná výchova, pedagogika (Teória výchovy a riadenia výchovných inštitúcií, Teória a metodika výchovy, Sociálno-patologické javy, Sociológia výchovy), psychológia (v predmetoch Vývinová psychológia, Psychopatológia a patopsychológia osobnosti), geografia (v predmetoch Geografia obyvateľstva a sídiel, Politická geografia, Regionálna geografia svetadielov a oceánov).

-	na Pedagogickej fakulte PU sú v rámci odboru učiteľstvo pre 1.stupeň ZŠ problémy diskriminácie zaradené do predmetov Multikultúrna edukácia, Teória a prax zážitkovej edukácie, Sociálna psychológia, Didaktika prvouky, Literatúra pre deti a mládež.

-	na Gréckokatolíckej bohosloveckej fakulte PU bola problematika predchádzania diskriminácie zaradená do predmetov Morálna teológia, Pastorálna teológia, Sociálna náuka Cirkví, Sociálna etika, Špeciálna pedagogika, Edukácia minoritných skupín.

- organizovaním fakultatívnych seminárov a podujatí pre študentov všetkých učiteľských  študijných odborov. V roku 2003 boli zorganizované semináre:
-	Rasizmus v živote mladých ľudí (organizátor KPg FHPV PU, počet študentov – 130, miesto konania – aula PU),
-	Formy diskriminácie človeka (organizátor KPg FHPV PU, počet študentov – 150, miesto konania – aula PU).

- riešením problémov diskriminácie ako obsahovej súčasti výskumných úloh PU:
1. inštitucionálnej  úlohy  riešenej na FHPV PU, názov: Partikularita a univerzalita človeka a spoločnosti, determinácie a perspektívy ich vzťahu - koordinátor Doc. PhDr. V. Dudinský, CSc., 
2. úlohy štátnej objednávky financovanej Ministerstvom zdravotníctva SR (4 čiastkové úlohy), riešenej na FHPV PU, názov:  Štúdium etnických špecifík rómskeho etnika zo sociálneho antropologického zdravotného kriminologického a výchovno-vzdelávacieho aspektu. Ved. projektu: Prof. RNDr. Ivan Bernasovský, DrSc. Štátna objednávka,
3.	úlohy štátnej objednávky financovanej Ministerstvom školstva SR, riešenej na PF PU, názov: Zvyšovanie úrovne socializácie rómskej komunity prostredníctvom systémov vzdelávania sociálnych a misijných pracovníkov a asistentov učiteľa. Ved. časti projektu zameranej na asistenta učiteľa: Doc. PhDr. Milan Portik, Csc.

- participáciou pracovníkov Prešovskej univerzity v expertných skupinách dotýkajúcich sa problematiky predchádzania diskriminácii:
Pedagógovia Pedagogickej fakulty PU pôsobili v pozícii expertov v projekte PHARE Zlepšenie podmienok sebarealizácie Rómov vo vzdelávacom systéme – SK0002.01 spolupracovali pri príprave výstupných materiálov projektu.

Nadácia Milana Šimečku: 

Nadácia Milana Šimečku už niekoľko rokov spolupracuje s katedrami rôznych vysokých škôl pri vytváraní programu seminárov o demokracii a ľudských právach so zameraním na multikulturalizmus. Realizujú sa nepovinne voliteľné kurzy Demokracia a ľudské práva, ktoré sa postupom času stali veľmi populárne. Osobitosťou tohto kurzu je skutočnosť, že výuku nezabezpečuje iba jeden pedagóg, ale každý týždeň sú pozývaní rôzni hostia, ktorí majú prednášky na rôzne témy úzko súvisiace s otázkami demokracie a ľudských práv. V letnom semestri kurz navštevovalo 150 študentov a študentiek v piatich skupinách, v zimnom semestri 153 študentov a študentiek v štyroch skupinách. 

Počas oboch semestrov sa uskutočnili prednášky na tieto témy: 

Filozofia a genéza ľudských práv
Podstata a základné typy ľudských práv 
Generácie ľudských práv
Porušovanie ľudských práv v čase vojnového slovenského štátu
Právo na život a problematika interupcií
Právo na život a problematika trestu smrti
Právo na život a problematika eutanázie
Osudy tých, ktorí prežili holokaust
Ľudské práva na Slovensku v období 1948 – 1967
Ochrana ľudských práv v rámci OSN
Práva národnostných menšín a ich ochrana
Rómska problematika na Slovensku
Násilie páchané na ženách
Práva žien, detí a ich ochrana
Právo na ochranu životného prostredia a jeho aplikácia v SR
Stav ľudských práv v SR
Legislatívna úprava ochrany ľudských práv v SR
Práva menšín v krajinách strednej a východnej Európy
Porušovanie ľudských práv počas vojnového slovenského štátu
Porušovanie ľudských práv počas komunizmu

Lektorsky tieto témy zabezpečovali: Nachtmannová, Liďák, Kamenec, Kozolková, Hradská, Vrzgulová, Štefanský, Špotáková, Kusý, Miháliková, Antalová, Oravec, Krošláková, Belišová, Koganová, Brezníková

Koordinačne za realizáciu kurzu zodpovedali Viera Koganová (Ekonomická univerzita) a Laco Oravec (Nadácia Milana Šimečku).

Úloha:

Ministerstvo hospodárstva SR (ďalej len „MH SR“) bude naďalej pokračovať v realizácii “Programu vzdelávania pedagogických zamestnancov v oblasti ľudských práv, vzdelávania k tolerancii, proti diskriminácii, rasizmu, xenofóbii, antisemitizmu a ostatným prejavom intolerancie“ prostredníctvom Inštitútu zahraničného obchodu a vzdelávania v Bratislave. Jedná sa o vzdelávanie pedagogických zamestnancov SOU a SPV v oblasti bakalárskeho štúdia.

Plnenie:

Nadobudnutím účinnosti zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov počnúc 1. aprílom 2002 IZOV nemôže zabezpečovať nové bakalárske štúdium, študenti štúdium končia. Na základe uvedeného danú úlohu zo strany MH SR považujeme za splnenú. 

2.3	Systematické vzdelávanie sudcov, justičných čakateľov a príslušníkov Zboru väzenskej a justičnej stráže SR v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Úlohy:

Ministerstvo spravodlivosti SR (ďalej len „MS SR“) bude naďalej zabezpečovať systematické vzdelávanie sudcov a justičných čakateľov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v súlade so vzdelávaním sudcov a justičných čakateľov. V rámci vzdelávania justičných čakateľov a sudcov je potrebné vzhľadom na súčasnú situáciu venovať pozornosť aj otázke kvalifikovania trestného činu s rasovým motívom.
MS SR v úzkej spolupráci so Zborom väzenskej a justičnej stráže SR (ďalej len „Zbor“) bude tiež naďalej zabezpečovať systematické vzdelávanie príslušníkov Zboru zamerané na multikultúrnu výchovu, oblasť ľudských práv a predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie  a aplikáciu prosociálnych programov v ústavoch na výkon väzby a ústavoch na výkon trestu odňatia slobody.

Plnenie:

V odbornej príprave justičných čakateľov sa vzdelávanie z uvedenej oblasti realizuje v rámci povinných sústredení, ktoré centrálne realizuje MS SR. Vzdelávacie aktivity sú zamerané predovšetkým na aplikáciu európskeho Dohovoru o ochrane ľudských práv a základných slobôd, najmä na články:
-	čl. 5 - právo na slobodu
-	čl. 6 - právo na spravodlivý proces
-	čl. 8 - právo na súkromie
-	čl. 10 - právo na slobodu prejavu.
O vybraných článkoch Dohovoru prednášajú zahraniční školitelia a lektori zo Slovenska, ktorí majú v uvedenej oblasti skúsenosti. Súčasťou školení je i riešenie konkrétnych prípadov prejednávaných pred Európskym súdom pre ľudské práva, ktoré prispieva ku komplexnosti informácie o predmetnej téme.
Pre sudcov krajských a okresných súdov boli pripravené predmetné vzdelávacie podujatia ako súčasť celoživotného vzdelávania. Vzdelávacie aktivity boli zamerané na:

Medzinárodné dohovory o základných právach a slobodách a ich implementáciu do rozhodovacej činnosti súdov,
-	Diskrimináciu, rasizmus, xenofóbiu a antisemitizmus vo svetle medzinárodného a slovenského práva,
-	Rasovo motivované trestné činy,
-	Aplikačnú prax pri dodržiavaní ľudských práv a pri predchádzaní všetkým formám diskriminácie, rasizmu, xenofóbie, antisemitizmu a ostatným prejavom intolerancie,
-	Ochranu ľudských práv menšín so zreteľom na rómsku menšinu,
-	Aplikáciu opatrení v rámci boja proti extrémizmu,
-	Právne aspekty domáceho násilia, ochranu práv dieťaťa a žien v právnom poriadku SROV.

Jednotlivé vzdelávacie aktivity sa pripravujú na medzinárodnej úrovni, ale i v spolupráci so Slovenským národným strediskom pre ľudské práva, Úradom vysokého komisára OSN pre utečencov, Kanceláriou zástupcu SR pre zastupovanie SR pred Európskym spoločenstvom pre ľudské práva, nadáciou Občan a demokracia, Národným centrom pre rovnoprávnosť žien a mužov, Centrom nádeje, Spoločnosťou priateľov detí z detských domovov Úsmev ako dar a Alianciou žien Slovenska.

Prehľad konkrétnych vzdelávacích aktivít realizovaných v roku 2003:

Workshop pripravený v spolupráci s nadáciou Občan a demokracia, Prezídiom Policajného zboru a Generálnou prokuratúrou SR, venovaný otázkam predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie, ktorého obsahom boli témy: 
-	Diskriminácia, rasizmus, xenofóbia a antisemitizmus vo svetle medzinárodného a slovenského práva,
-	Rasovo motivované trestné činy a ich systematizácia v Trestnom zákone,
-	Sloboda slova a možnosti jej  obmedzenia v súvislosti so zákazom šírenia rasizmu, xenofóbie a intolerancie.

Seminár „Pomoc obetiam násilia“ pripravený v spolupráci s občianskym združením Pomoc obetiam násilia, ktoré je členom Európskeho fóra služieb obetiam. Seminár sa konal v dňoch 13.-14.3.2003 v Inštitúte vzdelávania MS SR v Omšení a zúčastnilo sa ho 28 sudcov krajských a okresných súdov.

Seminár „Smernica Európskej únie o rovnosti rás“ pripravený v spolupráci s Európskym centrom pre práva Rómov, ktorý sa konal v dňoch 28.-30.5.2003 v Inštitúte vzdelávania MS SR v Omšení, ktorého sa zúčastnilo 42 krajských a okresných sudcov.

Workshop pre sudcov vybavujúcich azylovú agendu „Aplikácia Dublinského dohovoru“ pripravený v spolupráci s Ministerstvom spravodlivosti Holandska a Úradom vysokého komisára OSN pre utečencov v SR, ktorý sa konal v dňoch 10.-14.11.2003 v Inštitúte vzdelávania MS SR v Omšení. Zúčastnilo sa ho 14 sudcov Najvyššieho súdu SR, krajských súdov v Košiciach a v Bratislave.

Zbor väzenskej a justičnej stráže (ďalej len „ZVJS“)

Úloha:

Spolupodieľať sa na plnení úlohy č. B.3., v  ktorej sa MS SR ukladá zabezpečiť systematické vzdelávanie sudcov, justičných čakateľov a v  spolupráci so ZVJS vzdelávanie príslušníkov ZVJS v oblasti predchádzania všetkým formám diskriminácie, rasizmu, xenofóbie a ostatným prejavom intolerancie v súlade so vzdelávaním sudcov, justičných čakateľov a príslušníkov ZVJS.

V roku 2003 sa ZVJS nepodieľal na vzdelávaní sudcov ani justičných čakateľov. Systematickej príprave príslušníkov ZVJS v oblasti ľudských práv so zreteľom na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie bol venovaný učebný priestor v rámci odborného vzdelávania príslušníkov zboru na Strednej škole ZVJS v Nitre. Uvedená problematika je realizovaná v rámci vyučovacích predmetov  a  na vyučovaní sa podieľajú tak interní ako aj externí učitelia. 
V rámci metodickej činnosti, v súlade s koncepciou vzdelávania príslušníkov zboru, v spolupráci s Tretím sektorom realizuje v rokoch 2003-2004 odbor výkonu väzby a výkonu trestu GR ZVJS sociálno-komunikačný výcvikový kurz lektorov s  nácvikom zručností aj z oblasti ľudských práv. Do kurzu je zaradených 30 príslušníkov. 

Prehľad vzdelávacích aktivít v oblasti predchádzania všetkých foriem diskriminácie, rasizmu, xenofóbie, antisemitizmu a ostatných prejavov intolerancie :

A/ V rámci jednotlivých vyučovacích predmetov:

Základné odborné vzdelávanie
Teória práva:
-	Medzinárodné organizácie na ochranu ľudských práv /2hod./
-	Ústavné právo, Ústava SR /4 hod./
-	Medzinárodné väzenské dokumenty zaoberajúce sa zaobchádzaním s väznenými osobami /4 hod./ 
-	Uplatňovanie morálnych vlastností policajta na pracovisku a v súkromí. Rezolúcia VZ OSN č. 32/169 „ Kódex správania sa úradných osôb predchádzajúcich zákon“
-	Organizovaný zločin, korupcia /2 hod./

Penológia:
-	História a špecifiká rómskej národnostnej menšiny /2 hod./

Špecializované odborné vzdelávanie /SŠ/
Teória práva:
-	Medzinárodné organizácie na ochranu ľudských práv /2hod./
-	Ústavné právo, Ústava SR /4 hod./
-	Medzinárodné väzenské dokumenty zaoberajúce sa zaobchádzaním s väznenými osobami /4 hod./ 
-	Uplatňovanie morálnych vlastnosti policajta na pracovisku a v súkromí. Rezolúcia VZ OSN č. 32/169 „ Kódex správania sa úradných osôb predchádzajúcich zákon“
-	Organizovaný zločin, korupcia /2 hod./

Penológia:
-	Postavenie národnostných menšín na Slovensku /2 hod./
-	História a špecifiká rómskej národnostnej menšiny /2 hod./
-	Charakteristika súčasnej politickej a kultúrnej situácie v rómskom spoločenstve na Slovensku /2 hod./
-	Špecifiká zaobchádzania s odsúdenými rómskej národnostnej menšiny /2 hod./   

Špecializované odborné vzdelávanie /VŠ/
Teória práva:
-	Medzinárodné organizácie na ochranu ľudských práv /1hod./
- 	Ústavné právo, Ústava SR /2 hod./
- 		Medzinárodné väzenské dokumenty zaoberajúce sa zaobchádzaním   s väznenými osobami /1 hod./ 
-	Uplatňovanie morálnych vlastností policajta na pracovisku a v súkromí. Rezolúcia VZ OSN č. 32/169 „ Kódex správania sa úradných osôb predchádzajúcich zákon“
-	Organizovaný zločin, korupcia /2 hod./

Penológia:
-	Postavenie národnostných menšín na Slovensku 
-	História a špecifiká rómskej národnostnej menšiny 
-	Charakteristika súčasnej politickej a kultúrnej situácie v rómskom spoločenstve na Slovensku 
-	Špecifiká zaobchádzania s odsúdenými rómskej národnostnej menšiny/2.hod./         

Špecializované odborné vzdelávanie - doplnkové 
Teória práva:
- 		Medzinárodné väzenské dokumenty zaoberajúce sa zaobchádzaním s väznenými osobami /2 hod./ 
-	Uplatňovanie morálnych vlastností policajta na pracovisku a v súkromí. Rezolúcia VZ OSN č. 32/169 „ Kódex správania sa úradných osôb predchádzajúcich zákon“
-	Organizovaný zločin, korupcia /2 hod./

Penológia:
-	Postavenie národnostných menšín na Slovensku /2 hod./
-	Charakteristika súčasnej politickej a kultúrnej situácie v rómskom spoločenstve na Slovensku /2 hod./
-	Špecifiká zaobchádzania s odsúdenými rómskej národnostnej menšiny  /2 hod./   

Odborný kurz veliteľov zmien
Teória práva:
-	Ľudské páva a základné slobody /2hod./
- 	Ústavné právo, Ústava SR /1 hod./
- 		Právne normy upravujúce činnosť EU /2 hod./ 
-	Požiadavky na profesionalitu väzenského personálu /2 hod./
-	Organizovaný zločin, korupcia /2 hod./

Romológia:
-	História a špecifiká rómskej národnostnej menšiny /2 hod./
-	Špecifiká zaobchádzania s odsúdenými rómskej národnostnej menšiny /2 hod./
-	Osobitná ochrana Rómov v medzinárodných dokumentoch a v Ústave SR  /1 hod./   

B/ Prehľad jednotlivých aktivít za rok 2003, v ktorých bola daná problematika zaradená: 
  
  1. Základné odborné vzdelávanie 		 30. 9. 2002 – 07.5. 2003	- 48 príslušníkov
  2. Základné odborné vzdelávanie 		18.11. 2002 – 19.6. 2003 	- 47 príslušníkov
  3. Základné odborné vzdelávanie  	            0 3.03. 2003 – 26.9. 2003 	- 56 príslušníkov

  4. Špecializované odborné vzdelávanie vysokoškolákov	09.09. 2002  - 31.01. 2003
		– 29 príslušníkov
  5. Špecializované odborné vzdelávanie vysokoškolákov 	14.04.2003 -   22.09. 2003
		– 14 príslušníkov
  6. Špecializované odborné vzdelávanie /SŠ/		09.09. 2002 – 19.09. 2003
							– 22 príslušníkov
  7. Špecializované odborné vzdelávanie /SŠ/  	14.04. 2003 – prebieha
		– 23 príslušníkov
  8. Špecializované odborné vzdelávanie – doplnkové 	14.10. 2002 – 07.03. 2003	
- 49 príslušníkov
  9. Špecializované odborné vzdelávanie – doplnkové 	13.01. – 16.05. 2003
- 28 príslušníkov
10. Špecializované odborné vzdelávanie – doplnkové	17.02. – 17.06. 2003
							- 47 príslušníkov
11. Špecializované odborné vzdelávanie – doplnkové 	14.04. – 05.09. 2003
							- 31 príslušníkov
12. Špecializované odborné vzdelávanie – doplnkové 	02.09. 2003 - prebieha
							- 25 príslušníkov
13. Odborný kurz veliteľov zmien 	30.09. 2002 – 14.03.2003	– 33 príslušníkov

S p o l u : 452 príslušníkov

2.4	Systematické vzdelávanie prokurátorov a právnych čakateľov prokuratúry v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Úlohy:

Generálna prokuratúra SR (ďalej len „GP SR“) naďalej zabezpečovala systematické vzdelávanie prokurátorov a právnych čakateľov prokuratúry v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v súlade so vzdelávaním prokurátorov a právnych čakateľov prokuratúry.
Každoročne bude GP SR usporadúvať pracovné porady prokurátorov okresných a krajských prokuratúr určených na vybavovanie agendy rasovo motivovaných trestných činov v každom kraji.
GP SR zabezpečí podľa možností účasť prokurátorov na podujatiach školskej mládeže zameraných na výchovu proti rasizmu a ostatným prejavom intolerancie na základe iniciatívy pracovníkov školstva.

Plnenie:
      Vzdelávanie prokurátorov a právnych čakateľov prokuratúry v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v rokoch 2002-2003 kontinuálne pokračovalo.
Prednášky a rozpravy zamerané na postih rasovo motivovanej trestnej činnosti sa uskutočnili na štyroch seminároch právnych čakateľov prokuratúry.
      Semináre boli usporiadané v dňoch 24. apríla 2003 a 24. septembra 2003 v účelovom zariadení prokuratúry v Krpáčove.
GP SR tiež zorganizovala v dňoch 25. – 26. novembra 2003 seminár s celoslovenskou účasťou prokurátorov, ktorý bol venovaný problematike predchádzania diskriminácie a iných foriem intolerancie. Seminár sa konal v účelovom zariadení prokuratúry v Krpáčove. Zúčastnilo sa 62 prokurátorov okresných a krajských prokuratúr, určených na vybavovanie agendy rasovo motivovanej trestnej činnosti. Na seminári sa zúčastnili aj zástupcovia polície Českej republiky, Úradu vlády SR- Sekcie ľudských práv a menšín, Úradu splnomocnenkyne vlády pre rómske komunity, Policajného zboru SR, asistentka zástupcu Slovenskej republiky pred Európskym súdom pre ľudské práva, predstaviteľ Ligy ochrancov ľudských práv a vedecká pracovníčka Historického ústavu Slovenskej akadémie vied.

Zástupca GP SR sa tiež podieľal na uskutočnení workshopu usporiadaného Ministerstvom spravodlivosti SR v jeho Inštitúte vzdelávania MS SR v Omšení.

Prokuratúra prispela aj k vzdelávaniu príslušníkov Policajného zboru prednáškou na seminári, ktorý usporiadalo prezídium Policajného zboru v Lipovciach.

Svoje znalosti prokurátori okresných prokuratúr ďalej prezentovali v prednáškach o kriminalite na školách stredného stupňa, na ktoré boli pozvaní. Dotkli sa aj problematiky rasovo motivovanej trestnej činnosti. Na prednášky zamerané špeciálne na túto problematiku však prokurátori neboli pozvaní.  

2.5	Systematické vzdelávanie príslušníkov ozbrojených síl v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Úloha:
Ministerstvo obrany (ďalej len „MO SR“) bude naďalej zabezpečovať systematické vzdelávanie príslušníkov ozbrojených síl SR v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. Je potrebné sústrediť sa aj na oblasť predchádzania šikanovaniu a v súvislosti s tým pripraviť konkrétne opatrenia, ako aj venovať pozornosť vzdelávaniu vojakov v oblasti boja proti extrémizmu.

Plnenie:

 „Zabezpečiť systematické vzdelávanie príslušníkov ozbrojených síl Slovenskej republiky v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2002 – 2003“ boli hlavnými aktivitami hodiny vojensko-občianskej výchovy, ktoré sa v rozsahu 40 hodín ročne uskutočňovali pre vojakov povinnej služby a hodiny spoločenskovedných seminárov v rozsahu 40 hodín ročne pre profesionálnych vojakov a zamestnancov. V rámci uvedeného systému boli vojaci v základnom výcviku oboznámení s problematikou medziľudských vzťahov, s právami a povinnosťami občana – vojaka, jeho právnou ochranou, ako aj s  možnosťami, ako predchádzať nežiadúcim formám správania sa vojakov. Mužstvo a poddôstojníci absolvovali tematický blok „Ozbrojené sily SR a osobnosť“, v rámci ktorého im boli objasnené základné mravné požiadavky kladené na vojaka ozbrojených síl SR, zaoberali sa problémom narúšania vzťahov medzi vojakmi a ich nevhodným správaním sa na verejnosti. Velitelia najmenej dva razy organizovali pre každý nástupný termín vojakov základnej služby besedu k aktuálnym problémom jednotky so zameraním na vzťahy v nej. Tematika v poddôstojníckych školách bola zameraná výrazne na formovanie požadovaných vzťahov a zásady vedenia ľudí v malých jednotkách. Podobne bola zameraná tematika pre profesionálnych vojakov a poddôstojníkov v rámci tematického bloku „Formovanie vojaka a vojenskej skupiny“. 
Ďalej bol v spolupráci s Medzinárodným výborom Červeného kríža (MVČK) zorganizovaný v roku 2003 jeden kurz medzinárodného humanitného a vojnového práva, ktorého sa zúčastnilo spolu 60 veliteľov, dôstojníkov právnej služby a ďalších vybraných funkcionárov ozbrojených síl. Na zabezpečenie týchto kurzov a širšiu implementáciu medzinárodného humanitného a vojnového práva bola pre potreby ozbrojených síl vydaná publikácia Ženevské dohovory a Dodatkové protokoly, Vojnové právo - príručka pre veliteľov a osobná brožúra Zásady správania účastníkov boja. Na videokazetách boli distribuované filmy Bojuj správne, Vojna a dôstojnosť a Právo ozbrojeného konfliktu. V spolupráci s Generálnym štábom Švajčiarskej armády bol vyrobený a distribuovaný výcvikový interaktívny program na CD pod názvom Vojnové právo.

Vojenská letecká akadémia Košice

V spoločensko-vedných seminároch profesionálnych vojakov a zamestnancov boli v roku 2003 dominantné témy seminárov Integračný proces a jeho požiadavky na profesionálneho vojaka Ozbrojených síl SR a Národno-kresťanská tradícia ako súčasť vlasteneckého vedomia.
V obidvoch témach bola zahrnutá problematika predchádzania všetkým prejavom diskriminácie, rasizmu, xenofóbie, antisemitizmu a iným prejavom intolerancie. Úvodné prednášky k týmto témam sa konali 27.1.2003 a 8.9.2003, pričom účasť bola povinná pre všetkých profesionálnych vojakov a zamestnancov školy. Besedy sa konali po skupinách v niekoľkých termínoch.
Pre študentov VLA je uvedená téma zahrnutá do niekoľkých predmetov Katedry humanitných vied:
a) Etika vojenského profesionála: objasnenie základných pojmov a prejavov v medziľudských a skupinových vzťahoch,
b) Politológia: akceptovanie rôznych politických názorov, upevňovanie tendencií k ideovému pluralizmu a znášanlivosti,
c) Sociológia armády: zvyšovanie schopnosti spolupracovať s príslušníkmi armád NATO, pritom akceptovať rasový pôvod a náboženské presvedčenie príslušníkov iných armád, všeobecné a vojenské právo, medzinárodné humanitné a vojnové právo: dôsledné uplatňovanie právnych noriem voči vojenským a civilným osobám, bez ohľadu na ich sociálny pôvod a postavenie, rasovu príslušnosť a náboženskú orientáciu.
Vojaci základnej služby majú danú problematiku zaradenú do vyučovania vojensko občianskej výchovy. Vyučuje sa pri ústavných základoch SR, medziľudských vzťahoch v armáde, vojenskom disciplinárnom práve, medzinárodnom humanitnom a vojenskom práve a základoch etiky a dodržiavania zásad vojenskej služby.

Vojenská akadémia Liptovský Mikuláš

V podmienkach Vojenskej akadémie možno hovoriť o otázkach diskriminácie, rasizmu, xenofóbie, antisemitizmu a iných prejavom intolerancie v rámci vyučovacieho procesu, v súvislosti s teoretickou prípravou študentov, ďalej s výchovou vojakov profesionálnej služby, zamestnancov a vojakov povinnej služby :
-	Katedra vojenského manažmentu pri výučbe práva sa zaoberá touto tematikou v prednáškach „Štátne a ústavné právo“, „Základy medzinárodného práva“, kde sú rozoberané otázky porušovania základných ľudských práv a slobôd a zároveň sú ukázané možné cesty riešenia uvedených problémov. Ďalej v prednáške „Trestné právo“, kde sú už prijímané postihy a postup organov činných v trestnom konaní pri ich porušovaní.
-	Katedra andragogiky a sociálnych vied sa svojím zameraním spolupodieľa na teoretickej príprave študentov na správnu orientáciu v takých spoločenských javoch ako sú rôzne druhy diskriminácie, formy násilia, rôzne druhy závislosti apod. Touto problematikou sa tiež zaoberá vojenský duchovný v témach týkajúcich sa antisemitizmu, islamu a nábožensko - etnických vzťahov a v rámci sociálno-psychologického výcviku u študentov 4. ročníka fakulty pozemného vojska a externých študentov andragogiky.
-	Vo veľkej miere pomáha uvedenú problematiku riešiť Oddelenie sociálnych služieb prostredníctvom spoločensko-vedných seminárov a poradensko-informačnej služby. Obsahom spoločensko-vedných seminárov, ktoré sú organizované pre vojakov profesionálnej služby a zamestnancov, boli uskutočnené prednášky „Sociálny charakter morálky“, „Etika v modernej armáde“ a „Medzinárodné humanitárne právo“.
-	Ďalšou oblasťou výchovy je vojensko-etická výchova u vojakov povinnej služby, kde je zaradená tematika, týkajúca sa medziľudských vzťahov, foriem násilia, závislosti a pod.

2.6	Systematické vzdelávanie zdravotníckych pracovníkov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie

Úloha:

 Ministerstvo zdravotníctva bude naďalej zabezpečovať vzdelávanie zdravotíckych pracovníkov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Plnenie:
1.	Na stredných zdravotných školách sa venujú medicínskej etike a  komplexnej problematike predchádzania všetkých foriem diskriminácie, rasizmu, xenofóbie, antisemitizmu a ostatným prejavom intolerancie v predmete Ošetrovateľská etika. Predmet je na 4-ročných školách povinne voliteľný a v odbore pôrodná asistentka a zdravotná sestra je povinným predmetom. Aktuálne etické problémy ošetrovateľstva ako napr. etické problémy ošetrovateľstva v jednotlivých medicínskych odboroch a princíp poskytovania zdravotnej starostlivosti bez rozdielu na pohlavie, etnickú príslušnosť, rasu a náboženstvo, ako aj bez ohľadu na kultúru, sociálne postavenie a  politické presvedčenie sú súčasťou výučby. Rozpis učiva je 1 hodina týždenne. 
2.	Na Strednej zdravotnej škole v Lučenci sa zrealizoval projekt výučby rómskych asistentov pre pediatrov. Projekt absolvovali 20 uchádzači. Realizátorom projektu bola Krajská asociácia rómskych iniciatív – KARI, v spolupráci s GR NÚP, Krajskou asociáciou detských lekárov BB. Cieľom projektu bolo zvýšenie zdravotného povedomia a zdravotníckej starostlivosti o deti v rómskej komunite. Realizácia teoretickej časti prebehla v SZŠ Lučenec – 21.marca 2003 až 10.mája 2003 v počte 50 hodín z oblasti pediatrie a ošetrovania detí.
3.	Úrad vlády SR poskytol Ministerstvu zdravotníctva SR finančné prostriedky na realizáciu edukačných projektov, ktoré sa týkajú reprodukčného zdravia žien. Vzhľadom na to, že finančné prostriedky vo výške 300 000 Sk boli poskytnuté v závere roka 2003, realizácia troch schválených projektov sa uskutoční v roku 2004. Občianske združenie SPOLU  v troch obciach (Kremnica, Chminianske Jakubovany a Detva)   zrealizuje projekty v prvej polovice  roku 2004. Na projekty boli finančné prostriedky rozdelené nasledovne Kremnica 70 000 Sk, Chminianske Jakubovany  130 000 Sk a Detva 100 000 Sk.  
4.	Koordinačná projektová jednotka MZ SR vypracovala komplexný projekt, ktorého cieľom je zlepšenie zdravotného stavu rómskej populácie v segregovaných osadách a zlepšenie dostupnosti zdravotnej starostlivosti v uvedených osadách. Finančné prostriedky sa získajú z prostriedkov PHARE v celkovej výške 1 400 000 Euro.
5.	Úrad verejného zdravotníctva SR v rámci Národného programu podpory zdravia spojil viaceré projekty pre rómsku populáciu do združeného projektu s názvom Zdravotný stav, úmrtnosť a edukácia špeciálnej skupiny obyvateľstva - Rómov. Tento projekt je zložený z troch projektov, ktorých riešiteľmi sú: ÚVZ Prešov, ÚVZ Poprad, ÚVZ Banská Bystrica. Schválenie tohto projektu z NPPZ sa očakáva začiatkom roku 2004.   

Slovenská zdravotnícka univerzita spolu so Slovenskou lekárskou komorou vypracovala návrh kontinuálneho vzdelávania v problematike zdravotnej starostlivosti v rómskej komunite pre lekárov primárneho programu a  aj pre jednotlivé kategórie zdravotníckych pracovníkov. 

Lekárska fakulta Univerzity Komenského Bratislava

Otázky diskriminácie, rasizmu, xenofóbie, antisemitizmu a ostatných prejavom intolerancie sú súčasťou seminárov z Medicínskej etiky I. v dĺžke 12 hod. v 1. ročníku a Medicínskej etike II. v dĺžke 12 hod. vo 4. ročníku všetkých vyučovacích programov.

Jesseniova lekárska fakulta Univerzity Komenského Martin

Naplnenie cieľa predchádzania všetkým formám diskriminácie, rasizmu, xenofóbie, antisemitizmu a ostatných prejavom intolerancie sa realizuje vo výučbe predmetu Lekárska etika v študijnom odbore všeobecné lekárstvo a v humanitných predmetoch v študijnom odbore ošetrovateľstvo, prostredníctvom cyklu vybraných prednášok popredných slovenských odborníkov v etike. V rámci týchto predmetov sa zakúpili i edukačné filmy od organizácie Človek v tiesni s tematikou zahrňujúcou ciele tohoto Akčného plánu 2002-3.

Lekárska fakulta Univerzity Pavla Jozefa Šafárika Košice

Realizácia Akčného plánu prebieha v rámci vyučovacieho procesu humanitných disciplín a ošetrovateľstva na LF UPJŠ v ročníkoch: 1. všeobecný, 1. stomatologický, 1. bakalársky, 2. bakalársky, 3. všeobecný, 4. všeobecný, 4. magisterský, boli vo vyučovacích predmetoch: Etika v ošetrovateľstve, Ošetrovateľstvo 1, Ošetrovateľstvo 2, Ošetrovateľská starostlivosť, Lekárska etika, Ontológia a metodológia medicíny, Lekárska psychológia, zakomponované prednášky, semináre, seminárne cvičenia, konzultácie, besedy, samostatné kurzy, cvičenia s nasledujúcim obsahom: Všeobecná deklarácia ľudských práv, Ľudské práva a ich aplikácia v zdravotnej starostlivosti, Základné ľudské práva, právne normy a sociálna starostlivosť, Filozofické otázky ľudskej dôstojnosti, Základné etické princípy a princípy komunikácie, Etické princípy multikultúrneho ošetrovateľstva, Multikultúrne a transkultúrne ošetrovateľstvo v praxi a vo vzdelávaní, tolerancia a intolerancia. Počet zúčastnených študentov v rámci programu výučby k uvedenej problematike bol 480.
Okrem týchto predmetov, je v pláne prednášok predmetu Psychológia zaradená aj téma Integrácie znevýhodnených minoritných skupín do spoločnosti a humanizácií prístupu k týmto skupinám.
Uvedenou problematikou sa tiež zaoberá Ústav sociálnej medicíny na LF UPJŠ. Prevencia všetkých foriem diskriminácie z hľadiska kvality života a sociálno-zdravotných aspetov, je súčasťou syláb, ktoré boli inovované týmto ústavom už v roku 1992.
Cieľovou skupinou uvedených prednášok boli študenti LF UPJŠ v počte 346 študentov. 

Úloha:

V rámci predchádzania diskriminácie je potrebné sústrediť sa aj na zabezpečenie rovnakého zaobchádzania s pacientmi bez ohľadu na pohlavie, rasu, farbu pleti, jazyk, vieru a náboženstvo, politické či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie.

Plnenie:

Ministerstvo zdravotníctva SR do zákonov o lekárskom povolaní, povolaní farmaceuta, povolaní sestry a pôrodnej asistentky zaradilo do jednotlivých kategórií zdravotníckych pracovníkov aj etický kódex. Vo všeobecnosti kódexy vyjadrujú morálny záväzok, že zdravotnícki pracovníci poskytujú zdravotnícku starostlivosť na princípe rovnosti bez ohľadu na pohlavie, etnickú skupinu, rasu, náboženstvo, kultúru, sociálne postavenie a politické presvedčenie. Zákon o lekárskom povolaní, povolaní farmaceuta nadobudol účinnosť dňom 1. mája 2002 a Zákon o povolaní sestra a pôrodná asistentka dňom 1.augusta 2002.
V rámci špecializovaného štúdia lekárov, zubných lekárov a ďalšieho vzdelávania zdravotníckych pracovníkov je problematika (užívania práva menšín a iných handicapovaných skupín obyvateľstva na najvyššiu dosiahnuteľnú úroveň zdravia) zaraďovaná do rôznych školiacich akcií. 

2.7	Systematické vzdelávanie zamestnancov zariadení sociálnych služieb a zamestnancov odborov sociálnych vecí okresných úradov a krajských úradov v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Úloha:

Ministerstvo práce, sociálnych vecí a rodiny SR naďalej bude zabezpečovať systematické vzdelávanie zamestnancov zariadení sociálnych služieb a zamestnancov odborov sociálnych vecí okresných úradov a krajských úradov aj v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Plnenie: 

	Na MPSVR SR bol spracovaný „Návrh systematického vzdelávania zamestnancov zariadení sociálnych služieb a zamestnancov odborov sociálnych vecí okresných úradov a krajských úradov v oblasti predchádzania všetkým formám diskriminácie, rasizmu, xenofóbie, antisemitizmu a ostatných prejavov intolerancie“, ktorý bol prerokovaný a schválený poradou vedenia MPSVR SR v máji 2002.
	Cieľom projektu bola príprava lektorského tímu - budúcich školiteľov v problematike diskriminácie, rasizmu, xenofóbie, antisemitizmu a ostatných prejavov intolerancie a prostredníctvom nich následné zabezpečovanie, organizovanie  a realizovanie ďalších  vzdelávaní v rámci ich vysielajúcich organizácií. Vzdelávanie lektorského tímu bolo zamerané najmä na osvojovanie základných vedomostí v danej oblasti, lektorské zručnosti a komunikačné zručnosti, práca so skupinou, asertivita, riešenie modelových a konfliktných situácií a predpoklady pre zvládnutie lektorskej činnosti so skupinou budúcich účastníkov vzdelávania.
	Príprava vzdelávania bola rozpracovaná do niekoľkých etáp, ktorých obsahové zameranie realizovala pracovná skupina v úzkej spolupráci s osobným úradom a niektorými sekciami ministerstva.
	Pracovná skupina formulovala obsah prípravy lektorského tímu, rozpracovanie jednotlivých okruhov prípravy vzdelávania a prezentácie problematiky.
	Písomne boli oslovení prednostovia krajských úradov a okresných úradov a na základe ich odporúčaní boli vybraní účastníci vzdelávania – potenciálni budúci lektori.
	Pracovná skupina koordinovala prípravu a tvorbu učebných textov pre účastníkov vzdelávania, organizačné zabezpečenie pilotného lektorského tímu a ich pracovné stretnutie.
	Pilotný lektorský tím bol zložený zo zástupcov MPSVR SR, zamestnancov Centra poradensko - psychologických služieb, Rady pre poradenstvo v sociálnej práci, Asociácie sociálnych pracovníkov, Univerzity Mateja Bela v Banskej Bystrici a Občianskeho združenia Ľudia proti rasizmu.  
	Následne sa uskutočnili v Účelovom zariadení Ministerstva práce, sociálnych vecí a rodiny v Malej Lučivnej a v Poprade vzdelávacie aktivity - príprava budúcich lektorov na lektorskú činnosť v danej oblasti. V troch sústredeniach po 40 vyučovacích hodinách bolo vyškolených celkom 90 lektorov, zamestnancov z odborov sociálnych vecí krajských úradov, okresných úradov a zariadení sociálnych služieb.  
	Finančné náklady na materiálne a technické zabezpečenie vzdelávania predstavovali 110 tis. Sk, ktoré boli hradené z rozpočtovej kapitoly ministerstva
	Výsledky priebežného vyhodnotenia za obdobie do konca mesiaca august 2003 naznačujú, že vzdelávania sa zúčastnilo celkom 1 603 zamestnancov KÚ, OÚ a zariadení sociálnych služieb.
	 Na uvedené aktivity odbor rovnosti príležitostí antidiskriminácie vyčlenil na vlastné úlohy v rámci rozpočtovej kapitoly ministerstva celkovo 135 tis. Sk.
	 Plnenie úlohy B.2 MPSVR SR zabezpečuje i prostredníctvom overovania osobitných kvalifikačných predpokladov pre vybrané funkcie zamestnancov zariadení sociálnych služieb v zmysle § 70 zákona č. 195/1998 Z. z. o sociálnej pomoci v znení neskorších predpisov, ako i prostredníctvom Inštitútu pre verejnú správu v rámci adaptačného a špecializovaného štúdia pre zamestnancov krajských úradov a okresných úradov v zmysle nariadenia vlády SR č. 157/1997 Z. z. o osobitných kvalifikačných predpokladoch na výkon niektorých činností krajských úradov  a okresných úradov.

3. Vzdelávanie k tolerancii v duchu Dekády OSN pre vzdelávanie k ľudským právam.
	
Valné zhromaždenie OSN vyhlásilo v decembri 1994 Dekádu OSN pre vzdelávanie k ľudským právam na obdobie 1.januára 1995 do 31. decembra 2004. Významným príspevkom Slovenskej republiky k vzdelávaniu k ľudským právam je aj vzdelávanie k tolerancii, vzájomnej úcte a porozumeniu v rámci Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2000-2001, ako aj vzdelávanie v rámci tohto Akčného plánu.
Vzdelávanie k tolerancii a šírenie idey tolerancie znášanlivosti je jedným zo spôsobov vytvárania vzájomnej úcty, tolerancie, porozumenia a dobrého vzájomného spolunažívania majoritného a minoritného obyvateľstva Slovenskej republiky a odstraňovania takých negatívnych fenoménov v spoločnosti, ako sú diskriminácia, rasizmus, xenofóbia, antisemitizmus a intolerancia.	

3.1 Zameranie esejí a prípadových štúdií v rámci celoštátnej súťaže žiakov stredných škôl Olympiáda ľudských práv na problematiku diskriminácie, rasizmu, xenofóbie, antisemitizmu a ostatných prejavov intolerancie. 

            Projekt Olympiády ľudských práv vznikol v decembri 1996 a prvýkrát sa realizoval v roku 1997 na regionálnej úrovni. Dňa 1.5.1999 schválilo Ministerstvo školstva SR na podnet Sekcie ľudských práv a menšín Úradu vlády SR Olympiádu ľudských práv ako celoštátnu žiacku súťaž pre stredné školy v Slovenskej republike. Odborným a organizačným garantom Olympiády ľudských práv je Metodické centrum v Banskej Bystrici.

Úloha:

       	Ministerstvo školstva SR zabezpečilo prostredníctvom Metodického centra v Banskej Bystrici, že Olympiády ľudských práv eseje aj prípadové štúdie boli zamerané na problematiku diskriminácie, rasizmu, xenofóbie, antisemitizmu a ostatných prejavov intolerancie.

Plnenie: 

       Úlohy a ciele obsiahnuté v Akčnom pláne 2002-3 plní i Olympiáda ľudských práv. Viac ako štyritisíc študentov stredných škôl sa každoročne zúčastňuje na súťaži v celej Slovenskej republike. Súťaž začína školskými kolami pokračuje cez krajské kolá až po celoštátne finále. Obsahuje časť vedomostnú a postojovú. Keďže ide o ľudské práva v najširšom zmysle, teda nielen o presadzovanie vlastných, ale aj rešpektovanie iných práv, vzniká prirodzená súvislosť medzi Olympiádou ľudských práv a Akčným plánom 2002-3. Súčasťou finálovej časti súťaže je prezentácia a obhajoba esejí na konkrétne témy.
V  školskom roku 2002/2003 bola prezentácia esejí na témy: 
1.	Prečo chcem byť európskym občanom ?
	2.	Európske tradície vo Všeobecnej deklarácii ľudských práv (antická 			filozofia, judaizmus, rímske právo a kresťanstvo)
	3.	Je interupcia slobodným rozhodnutím ženy ?
4.	Bál som sa ísť do školy
Najlepší štyria postupujúci do „veľkého“- celoštátneho finále prezentovali svoj postoj na štyri aktuálne témy: 
1. Vojna v Iraku – dimenzia porušovania a ochrany ľudských práv
2. V čom a ako porušuje ľudské práva korupcia?
3. Utečenci – berieme ich ľudské práva vážne?	
4. Aktuálne problémy ochrany ľudských práv na Slovensku v oblasti národnostných menšín.
Z hodnotenia účastníkov OĽP vyplýva, že študenti si najviac uvedomujú porušovanie ľudských práv a práv dieťaťa a to najmä vo forme:
-	ponižovania osobnosti, urážky, ironizovanie,
-	nerovnoprávnosti vo vzťahu učiteľ – žiak (učiteľ môže všetko, žiak nič),
-	zneužívania klasifikácie,
-	nespravodlivosti,
-	nemožnosti vyjadriť svoj názor (ani vo forme literárnej úvahy, či eseje),
-	nemožnosti ovplyvňovať chod školy – pravidlá správania,
-	nevyváženosti práv a povinností.

3.2	Príprava a realizácia projektu Tolerancia, postoje a predsudky – spojitosti a odlišnosti pre žiakov základných škôl a  študentov stredných škôl.

Úloha:  

Ministerstvo školstva SR zabezpečilo prípravu tohto projektu s možnosťou realizácie. Predpokladaný termín vypracovania projektu bol do 31. decembra 2003.

Plnenie:

Úloha – vypracovanie projektu „Tolerancia, postoje a predsudky – spojitosti a odlišnosti pre žiakov základných škôl a študentov stredných škôl“ bola zaradená do plánu hlavných úloh Výskumného ústavu detskej psychológie a patopsychológie. Na základe analýzy programov, ktoré sú v tejto oblasti používané na Slovensku, vypracovali špeciálny cielený program, ktorý bude využívať skúsenosti programov a metodických postupov, ktoré sa na Slovensku v tejto oblasti už využívajú v kombináciami s novými prístupmi z Európskej únie. Jeho základné metodické a metodologické východiská a určená cieľová skupina (žiaci 8. a 9. roč. ZŠ a 1. a 2. ročníka SŠ) boli spracované, bola preložená podstatná časť medzinárodného interkulturálneho programu, odporúčaného EÚ, ktorý bol publikovaný v Bruseli. Na základe toho bola vypracovaná experimentálna verzia programu, ktorá sa bude v roku 2004 overovať na vybraných základných a stredných školách.
       Na VÚDPaP sa pokračuje na realizácii projektu Využitie skupinových foriem práce v procese ovplyvňovania negatívnych etnických postojov. Metodická príručka vrátane všetkých pracovných listov bola vypracovaná. V danej forme je pripravená na posúdenie nezávislými posudzovateľmi. Po úprave podľa pripomienok posudzovateľov je možné ju poskytnúť na vytlačenie a následne sa môže realizovať seminár pre pedagógov.
Vychádzajúc z programu Jamesa Larsona–Anger, hostility and aggresion (1994) vypracovali experimentálnu verziu Kognitívno-behaviorálneho programu skupinovej práce s mládežou s agresívnym správaním pod názvom „Prevencia agresivity u žiakov základných škôl“. Program je od januára 2004 overovaný na vybraných pedagogicko-psychologických poradniach a centrách výchovnej a psychologickej prevencie a po jeho definitívnom dopracovaní rozšíri metodický arzenál poradenských a preventívnych zariadení.

3.3 Zintenzívnenie pôsobenia na žiakov základných a  stredných škôl v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie v rámci jednotlivých vyučovacích predmetov.

Vyhodnotenie sa nachádza v uznesení vlády SR č. 136/2003 

3.4	Usporiadanie besied k problematike predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na vybraných základných a stredných školách v každom kraji.

Vyhodnotenie sa nachádza v uznesení vlády SR č. 136/2003 

3.5 Príprava a realizácia aktivít zameraných na predchádzanie a eliminovanie šikanovania na základných a stredných školách a rodinného násilia v spolupráci s ďalšími inštitúciami, ako aj so zapojením širokej verejnosti.

Úloha:

Ministerstvo školstva SR pokračovalo v realizácii už existujúceho preventívno-výchovného programu „Prevencia a eliminácia šikanovania na ZŠ“, v rámci ktorého spolupracuje Ministerstvo školstva SR s OZ Centrom ochrany detí v zmysle úloh Stratégie prevencie kriminality a v realizácii projektu „Prevencia a eliminácia rodinného násilia“, na ktorom ministerstvo školstva spolupracuje s Národným centrom pre rovnoprávnosť žien a mužov. Projekt je financovaný Britskou radou a čiastočne aj Ministerstvom školstva SR, odborným garantom je prof. K. Brown, University of Birmingham, Veľká Británia.

Plnenie:

Ministerstvo školstva SR zabezpečilo preventívno-výchovný projekt pre študentov stredných škôl „Ako čeliť šikanovaniu“, ktorý realizovali centrá výchovnej a psychologickej prevencie po vyškolení odborných pracovníkov. Náklady na projekt boli hradené zo štátneho  rozpočtu na rok 2003.
Ministerstvo školstva SR zabezpečilo preventívno-výchovný program pre všetky základné a stredné školy „Ako čeliť agresivite“, ktorý realizovali odborní pracovníci centier výchovnej a psychologickej prevencie, príp. pedagogicko-psychologických poradní po vyškolení odborných pracovníkov. Náklady na projekt boli hradené zo štátneho rozpočtu na rok 2003. 

3.6 Aktívna participácia príslušných inštitúcií na príprave Národného akčného plánu pre práva dieťaťa.

Plnenie:

Národný akčný plán pre deti bol dňa 7.augusta 2002 predložený ministrom práce, sociálnych vecí a rodiny na rokovanie vlády SR. Vláda SR ho v tento deň schválila uznesením č.837/2002. 

4. 	Príprava a  realizácia kultúrnych aktivít zameraných na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Úloha:

Ministerstvo kultúry SR bude v  priebehu rokov 2002 – 2003 realizovať prostredníctvom jednotlivých kultúrnych inštitúcií nasledovné aktivity:

SNM - Múzeum židovskej kultúry navrhuje realizáciu Múzea holokaustu
    Miesto: Nitra - synagóga
    Termín: 2. polrok 2003
    
Slovenské centrum dizajnu Bratislava:

1.   Výtvarná súťaž pre profesionálnych autorov z oblasti grafického dizajnu.
      Termín: 2. polrok 2003

BIBIANA - Medzinárodný dom umenia pre deti Bratislava

1. Reinštalácia výstavy pod názvom „Spoznaj svoje právo“ v ďalších slovenských mestách.

Plnenie:    

Uskutočnili sa výstavy: „Boj proti rasizmu, xenofóbii, antisemitizmu a neznášanlivosti“, výstava pri príležitosti Európskeho dňa židovskej kultúry proti rasizmu.  
Významné aktivity v boji proti rasizmu a xenofóbii, antisemitizmu a neznášanlivosti realizovala Východoslovenská galéria. Uskutočnila celý rad výstav ako napr. Andreas Junge-Osvienčim, Rómske sny, Tradičné rómske remeslá, I. ročník islamských kultúrnych dní v Košiciach, Nemci na Slovensku a Angelocis – Rómsky anjel.
Národné osvetové centrum ako metodická inštitúcia a celá sieť kultúrno-osvetových zariadení venujú pozornosť príprave a realizácii podujatí, ktoré sú  zamerané na potláčanie rôznych foriem diskriminácie, rasizmu, xenofóbie, antisemitizmu a ostatných prejavov intolerancie. Uskutočnili podujatia – seminár- „Tolerancia a ľudské práva“, vzdelávací cyklus – „Ľudské práva a komunikácia“ a vydali titul od autorov Ingrid Hupkovej, Miroslava Holečku –„Predchádzanie rasizmu, xenofóbii a intolerancii“.
Veľmi hodnotné podujatia uskutočnili múzeá národnostných menšín (Múzeum kultúry karpatských Nemcov, Múzeum kultúry Maďarov na Slovensku, Múzeum židovskej kultúry, Múzeum ukrajinsko – rusínskej kultúry), ktoré sú v organizačnej štruktúre Slovenského národného múzea v Bratislave. Ide o podujatia: Konferencia „Rasové násilie v dejinách a prítomnosti“, Medzinárodná konferencia „Antisemitizmus na konci XX. storočia“, Pamätníky holokaustu (Bratislava, Vyhne Kremnička a pamätné tabule v Bratislave, v Huncovciach, v Novákoch, v Poprade a Topolčanoch.) Z uvedených konferencií boli vydané publikácie – „Antisemitizmus na konci XX. storočia“, „Rasové násilie v dejinách a prítomnosti“, „Nariadenie o právnom postavení Židov“.

Múzeum Slovenského národného povstania v Banskej Bystrici realizovalo:

Pri príležitosti Pamätného dňa obetí holokaustu a rasového násilia, v dňoch 9. – 10. septembra 2003 zorganizovali besedu s izraelskou výtvarníčkou slovenského pôvodu TAMAR SHACHAR, ktorá prežila útrapy holokaustu na Slovensku, spojenú s videoprojekciou k danej tematike (Dušan Hudec „Poslovia nádeje“).

Slovenské centrum dizajnu

Slovenské centrum dizajnu v uvedenom období nezrealizovalo výtvarnú súťaž pre autorov grafického dizajnu z dôvodu závažných organizačných zmien, ktorými prechádzala organizácia v roku 2003. Konsolidácia stavu inštitúcie a jej základných činností bola v tomto období prioritnou úlohou organizácie i MK SR.

Štátna opera Banská Bystrica

Štátna opera Banská Bystrica sa nezúčastnila na Svetovom rómskom festivale Khamoro v Prahe (21. 5. 2002, ani v roku 2003) s tanečnou tragikomédiou GYPSY ROOTS –  cigánske korene pre nedostatok finančných prostriedkov zo strany organizátora. 
S uvedeným predstavením sa zúčastnili 5. júla 2003 na 10. ročníku Medzinárodného hudobného festivalu Janáčkovy Hukvaldy.

Prehľad uskutočnených podujatí  rozvíjajúcich kultúru národnostných menšín prostredníctvom občianskych združení, nadácií a záujmových združení právnických osôb v roku 2003. 

1.	Celoslovenský festival rómskej kultúry v Snine, organizátor Kultúrny zväz Ternipen, Snina, september 2003. Finančné prostriedky boli poskytnuté  z účelového transferu MK SR - kultúra menšín v roku 2003 vo výške 740 000 Sk.

2.	Festival chorvátskej kultúry, Bratislava – Devínska Nová Ves, organizátor Kultúrny zväz Chorvátov na Slovensku, Bratislava, 2003. Finančné prostriedky boli poskytnuté z účelového transferu MK SR – kultúra menšín v roku 2003 vo výške 365 000 Sk.

3.	Poľské dni v Bratislave, organizátor Poľský klub, Bratislava 2003. Finančné prostriedky boli poskytnuté z účelového transferu MK SR – kultúra. V roku 2003 Poľský klub namiesto Poľských dní uskutočnil podujatie Priateľstvo bez hraníc – slovensko – poľsko – české dni na trenčianskom hrade, na ktoré bolo poskytnutých z účelového transferu MK SR – kultúra menšín116 000 Sk.  

4.	Prehliadka ľudovej piesne – Makovická struna v Bardejove, organizátor Zväz Rusínov - Ukrajincov SR, 2003. Finančné prostriedky boli  poskytnuté z účelového transferu MK SR- kultúra menšín v roku 2003 vo výške 150 000 Sk.

5.	Slávnosti kultúry vo Svidníku ( folklórny festival) organizátor Zväz Rusínov – Ukrajincov SR, jún 2003. Finančné prostriedky boli poskytnuté z účelového transferu MK SR – kultúra menšín v roku 2003 vo výške 475 000 Sk.  

6.	Festival drámy a umeleckého slova v Medzilaborciach, organizátor Zväz Rusínov Ukrajincov SR, máj 2003. Finančné prostriedky boli poskytnuté z účelového transferu MK SR – kultúra v roku 2003 vo výške 58 000 Sk.

7.	Sviatok kultúry a vzájomnosti, organizátor Karpatonemecký spolok na Slovensku, folklórny festival, júl 2003. Finančné prostriedky boli poskytnuté z účelového transferu MK SR – kultúra menšín v roku 2003 vo výške 197 000 Sk.

8.	Turičné slávnosti Martovce - celoslovenský folklórny festival, máj 2003. Organizátor Oblastný výbor Csemadoku Martovce. Na podujatie boli poskytnuté finančné prostriedky z účelového transferu MK SR - kultúra menšín v roku 2003 vo výške 300 000 Sk.

9.	Podunajská jar v Dunajskej Strede - celoslovenská prehliadka detských a bábkarských divadelných súborov, jún 2003. Organizátor OV Csemadok Dunajská Streda, ktorému boli poskytnuté finančné prostriedky z účelového transferu MK SR – kultúra menšín v roku 2003 vo výške 350 000 Sk.

10.	Jókaiho dni v Komárne – Letný detský divadelný tábor, jún 2003. Organizátor Divadelná spoločnosť Pódium. Na podujatie boli poskytnuté finančné prostriedky z účelového transferu MK SR – kultúra menšín v roku 2003 vo výške 450 000 Sk. 

11.	Dni Fábryho v Košiciach – kultúrno – literárne dni Zoltána Fábryho, október 2003. Organizátor OV Csemadok Košice. Na podujatie boli poskytnuté finančné prostriedky z účelového transferu MK SR - kultúra menšín v roku 2003 vo výške 75 000 Sk.

Celoštátne podujatia organizované subjektami rozvíjajúcimi maďarskú menšinovú kultúru v roku 2003, ktoré nemajú každoročnú periodicitu.
 
Celoštátne kultúrne slávnosti v Gombaseku. Podujatie sa uskutočnilo v júli 2003. Organizátor podujatia Csemadok Bratislava. Finančné prostriedky boli poskytnuté z účelového transferu MK SR – kultúra menšín  vo výške 300 000 Sk.

Celoštátna súťaž v prednese poézie a prózy M. Tompu. Organizátor OV Csemadok, Rimavská Sobota. Na celoštátnu súťaž boli poskytnuté finančné prostriedky z účelového transferu MK SR – kultúra menšín vo výške 350 000 Sk.

Celoslovenský festival maďarských detských folklórnych kolektívov v Eszterláne 2003. Organizátor Fond tradície n.f. Na podujatie boli poskytnuté finančné prostriedky z účelového transferu MK SR – kultúra menšín vo výške 350 000 Sk.

V roku 2003 SMK MK SR spolupracovala s mimovládnou organizáciou „Ľudia proti rasizmu“ pri monitorovaní kultúrnych podujatí zameraných na potláčanie prejavov rasizmu a diskriminácie v rámci organizácií, ktorých zriaďovateľom je MK SR. Predmetný prieskum sa uskutočnil v rámci siete RAXEN v novembri 2003. 
 	 
V spolupráci s Fórum inštitútom pre výskum menšín zorganizovalo MK SR - sekcia menšinových kultúr 23. 10. 2003 „Seminár o rómskej kultúre“ v Šamoríne. Zmyslom seminára bola diskusia o otázkach rómskej identity a jazyka, o novom modeli vyučovania rómskeho jazyka na školách a analýza situácie rómskeho jazyka a jeho rozvoja v rámci rómskych periodík. 
Seminár bol venovaný aj hľadaniu možností spolupráce štátu, cirkví a cirkevných občianskych združení, prostredníctvom „rómskych misií“, ktoré by v rómskych osadách pripravovali pôdu na prijatie sociálnych, vzdelávacích  a kultúrnych programov štátu. 
Seminár poskytol priestor  na diskusiu o význame rómskych komunitných a pastoračných centier a možnostiach rozvoja rómskej kultúry v osadách a otázkam integrácie rómskych komunít prostredníctvom rozvoja a podpory rómskej kultúry.

5. Posilnenie boja proti extrémizmu a zefektívnenie činnosti orgánov  činných v trestnom konaní na úseku odhaľovania, objasňovania,  dokazovania a postihu trestnej činnosti motivovanej rasovou a  inou neznášanlivosťou.

5.1	Uskutočnenie seminára s medzinárodnou účasťou so zameraním na problematiku odhaľovania, objasňovania a  dokumentovania trestnej činnosti motivovanej rasovou, národnostno a inou neznášanlivosťou alebo páchanej priaznivcami extrémistických skupín.

Úloha:

S cieľom zlepšiť situáciu v oblasti odhaľovania, objasňovania a dokumentovania trestnej činnosti motivovanej rasovou, národnostnou a inou neznášanlivosťou alebo páchanej priaznivcami extrémistických skupín bude Policajný zbor pokračovať v organizácii vzdelávacích seminárov v tejto problematike, ako aj v ďalších súvisiacich oblastiach.

Plnenie:

            V dňoch 25.6. až 27.6.2003 zorganizoval Prezídium Policajného zboru v Lipovciach v okrese Prešov v horskom hoteli Canyon seminár s medzinárodnou účasťou zameraný na problematiku odhaľovania, objasňovania a dokumentovania trestnej činnosti motivovanej rasovou, národnostnou a  inou neznášanlivosťou alebo páchanou priaznivcami extrémistických skupín. Seminára sa zúčastnili policajti kriminálnej polície poverení plnením úloh na úseku extrémizmu krajských riaditeľstiev Policajného zboru a vybraných okresných riaditeľstiev Policajného zboru, pracovníci Sekcie Justičnej polície PZ MV SR a vyšetrovatelia justičnej polície z vybraných okresných úradov justičnej polície Policajného zboru.

5.2.	Uskutočnenie vzdelávacích seminárov k „Metodike odhaľovania, objasňovania a dokumentovania trestnej činnosti motivovanej rasovou, národnostnou a inou neznášanlivosťou alebo páchanej priaznivcami extrémistických skupín“, ktorá bola spracovaná a vydaná Policajným zborom v roku 2001 a distribuovaná na príslušné útvary Policajného zboru.
 
Úloha: 
 Za účelom prehlbovania vedomostí príslušníkov Policajného zboru sa budú priebežne organizovať semináre k vyššie uvedenej metodike. 

Plnenie: 

Pracovníci vyčlenení na úsek extrémizmu oddelení násilnej kriminality odborov kriminálnej polície krajských riaditeľstiev Policajného zboru v hodnotenom období v rámci pracovných porád s policajtmi odborov násilnej kriminality okresných riaditeľstiev Policajného zboru z „Metodiky odhaľovania...“, preškolili policajtov podľa miestnej príslušnosti. 

5.3.	Prijatie opatrení zameraných na prevenciu a stíhanie prejavov neonacizmu a rasového násilia. 

Úloha:
V súvislosti s rozmáhajúcim sa rasovým násilím na Slovensku, ako aj s rozširujúcou sa činnosťou hnutí smerujúcich k potlačeniu práv a slobôd občanov je potrebné prijať opatrenia zamerané na eliminovanie týchto negatívnych javov. Je nevyhnutné zefektívniť monitorovanie a stíhanie trestných činov a priestupkov s rasistickým alebo iným extrémistickým podtextom, prijať opatrenia proti zneužívaniu siete Internet k šíreniu extrémistických materiálov, opatrenia proti podpore a propagácii hnutí smerujúcich k potlačeniu ľudských práv a základných slobôd a ďalšie opatrenia podobného charakteru.

Plnenie: 

V hodnotenom období marec 2003–december 2003 bolo zadokumentovaných viacero závažných trestných činov s extrémistickým prvkom a vykonaných niekoľko aktívnych opatrení smerujúcich k potláčaniu hnutí smerujúcich k potlačeniu ľudských práv a základných slobôd.
	Preventívnym opatrením na elimináciu negatívnych prejavov extrémizmu bolo vydanie Rozkazu prezidenta Policajného zboru č. 45/2003 zo dňa 10.7.2003 na eliminovanie prejavov extrémizmu a trestnej činnosti s prvkami extrémizmu počas letnej turistickej sezóny.	Bol spracovaný harmonogram vecného a časového plnenia úloh v zmysle citovaného rozkazu. Harmonogram obsahoval metodiku vykonávania inštruktáže pred uskutočnením preventívno-bezpečnostných akcií (ďalej len „PBA“), metodiku vykonávania operatívnych previerok a taktiku vykonávania PBA. V rámci Slovenskej republiky bolo v zmysle uvedeného rozkazu vykonaných celkovo 22 PBA, do ktorých bolo nasadených celkom 493 policajtov. Počas vykonávaných PBA bolo skontrolovaných 120 záujmových objektov a 806 osôb.
Pre názornosť spomenieme z pohľadu Policajného zboru najzávažnejšie prípady s prvkami extrémizmu v hodnotenom období:

1. Dňa 2.4.2003 počas jazdy motorovým vozidlom zastavený hliadkou dopravnej polície I.M. z Košíc, pričom bolo zistené, že vo vozidle nachádza 9 ks tričiek čiernej farby, na ktorých sú nášivky so symbolmi propagujúcimi rasovú neznášanlivosť.   
	Vyšetrovateľ Policajného zboru v Prešove po vykonaní ohliadky motorového vozidla začal trestné stíhanie vo veci spáchania trestného činu podpory a propagácie hnutí smerujúcich k potlačeniu práv a slobôd občanov v zmysle §-u 260 /1,2 písm. a Trestného zákona.  
	Na základe ďalších informácií k osobe I. M. predložených pracovníkmi kriminálnej polície spracoval vyšetrovateľ Policajného zboru v Prešove návrh na vykonanie domovej prehliadky u menovaného. Tento bol predložený prokurátorom Okresnej prokuratúry v Prešove a príslušnému sudcovi, ktorý o ňom rozhodol.
	Následne bola 3.4.2003 o 01.00 hod. v byte v mieste trvalého pobytu I. M. vykonaná domová prehliadka. Po vykonaní tejto bolo zaistené väčšie množstvo materiálov propagujúcich rasovú neznášanlivosť, fašizmus a pod. (tričká, rôzne tlačoviny,) ako aj väčšie množstvo CD nosičov a pevný disk z počítača, ktorý používal menovaný.

	Dňa 3.4.2003 vyšetrovateľ Policajného zboru v Prešove vzniesol I.M. obvinenie pre spáchanie trestného činu podpory a propagácie hnutí smerujúcich k potlačeniu práv a slobôd občanov v zmysle §-u 260 /1,2 písm. a Trestného zákona a spracoval návrh na jeho vzatie do väzby. Na podnet vyšetrovateľa predložil prokurátor návrh sudca vzatie do väzby, o ktorom sudca rozhodol.

2. Ďalším prípadom, za účasti pracovníkov Prezídia Policajného zboru, bola realizácia skínskej hudobnej skupiny „NS BAND“. Dňa 6.6. 2003 vyšetrovateľ OÚJP v Martine začal trestné stíhanie vo veci trestného činu podpory a propagácie hnutí smerujúcich k potláčaniu práv a slobôd občanov podľa § 260/1,2 písm. a Tr. zákona. ktorého trestného činu sa v spolupáchateľstve dopustili tri osoby z Martina, ktoré od presne nezistenej doby a nezistenom mieste založili hudobnú skupinu pod názvom NS BAND. 
Skupina NS BAND v roku 1999 vydala audiokazetu s názvom „...nikdy nezradím...“ a v roku 2000 vydali CD nosič „Doba slávy“. Obidve nahrávky obsahujú texty piesní a symboly vyobrazené na obale, ktoré preukázateľne smerujú k propagácii a potláčaniu práv a slobôd občanov a hlásajú národnostnú a rasovú zášť a nenávisť. 
	Dňa 10.6. 2003 boli v mieste ich trvalého bydliska vykonané domové prehliadky počas ktorých boli zaistené:
 -     tlačoviny so symbolmi a textami s extrémistickou tematikou
-	nálepky so symbolmi fašizmu
-	tričká s extrémistickými nápismi
-	CD nosiče
-	videokazety
-	audiokazety
-	náboje do Sa 58
-	texty piesni
-	množstvo fotografii členov hudobnej skupiny NS BAND
-	námety na tetovanie symbolov s vyobrazením A. Hitlera a pod.
Následne vyšetrovateľ Policajného zboru v Martine vzniesol obvinenie všetkým trom osobám z uvedeného trestného činu a spracoval návrh na vzatie obvinených do väzby. Sudca tieto osoby dňa 12.6.2003 vzal do väzby. 

5.4.    Materiálno-technické vybavenie pracovísk Policajného zboru na úseku boja proti diskriminácii, rasizmu, antisemitizmu a ostatným prejavom intolerancie. 

Úloha: 

Ďalšou plánovanou aktivitou Policajného zboru je materiálno-technické budovanie pracovísk na úseku boja proti diskriminácii, rasizmu, antisemitizmu a ostatným prejavom intolerancie a ich napojenie na užívané informačné systémy Policajného zboru. Súčasné pracoviská nie sú, resp. sú vybavené počítačovou technikou, ktorá je zastaralá a nespĺňa požiadavky na efektívne fungovanie v informačných systémoch Policajného zboru. Na fungovanie týchto pracovísk je potrebná výkonná výpočtová technika, ktorá umožňuje aj monitorovanie Internetu, vzhľadom na rozmáhajúcu sa formu rasovo motivovanej trestnej činnosti – šírenie textov, zvukových a obrazových záznamov podnecujúcich rasovú neznášanlivosť. Potrebných by bolo minimálne 10 počítačových zostáv pre pracovníkov zaradených na úseku boja proti extrémizmu (dve počítačové zostavy na pracovisko Prezídia Policajného zboru a po jednej počítačovej zostave na každé krajské riaditeľstvo Policajného zboru). Predpokladané finančné zabezpečenie predstavuje 500 000.- Sk. 

Plnenie:
	Termín plnenia tejto úlohy bol z dôvodu organizačných zmien v Policajnom zbore, ktoré sa dotknú aj útvarov, ktoré plnili najviac úloh na úseku boja s extrémizmom bol na základe žiadosti ministra vnútra SR (list ministra vnútra SR predsedovi vlády Slovenská republika zo dňa 17.7.2003 pod č.p.: KM-158/Vl-2003) posunutý do 30. júna 2004.

5.5.	Podpora činnosti Komisie na riešenie problematiky rasovo motivovaného násilia pri Prezídiu Policajného zboru.

Úloha:

Komisia na riešenie problematiky rasovo motivovaného násilia bola zriadená rozkazom ministra vnútra SR č. 61/2001. Jej cieľom je monitorovať, signalizovať a hľadať adekvátne riešenia prejavov rasizmu a xenofóbie. Zaoberá sa rôznymi otázkami, ako je napríklad postup Policajného zboru proti prejavom tvrdého rasizmu, koncepcia rezortu vnútra proti extrémizmu, vyšetrovanie doterajších prípadov. Členmi komisie sú zástupcovia Ministerstva vnútra SR, Policajného zboru, prokuratúry, príslušných mimovládnych organizácií. Komisia sa stretáva raz štvrťročne.

Plnenie: 

Komisia na koordináciu postupu pri eliminácii rasovo motivovanej trestnej činnosti a extrémizmu ustanovená rozkazom ministra vnútra SR č. 36/2003, ktorým sa zrušil rozkaz ministra vnútra SR č. 61/2001, v znení rozkazu ministra vnútra SR č. 87/2003 (ďalej len „komisia“ ) pracovala v súlade s plánom práce komisie. Členovia vykonali výjazd do Prešovského kraja a predseda komisie aj do Košického kraja s cieľom monitorovať situáciu v oblasti rasovo motivovanej trestnej činnosti, extrémizmu a rasovo motivovaných prípadov porušovania ľudských práv. Na zasadania komisie sú pravidelne pozývaní zástupcovia občianskej iniciatívy Ľudia proti rasizmu, Občianskeho združenia Občan a demokracia, Ligy aktivistov pre ľudské práva, Nadácie otvorenej spoločnosti, Nadácie Inforoma a aj pracovníčky Slovenského helsinského výboru. 

5.6 Uskutočnenie medzinárodného seminára vybraných prokurátorov okresných a krajských prokuratúr na tému uplatňovania prostriedkov trestného práva na ochranu ľudských práv.

Úloha:

Seminár zorganizuje v priebehu roku 2003 Generálna prokuratúra SR za účasti prednášateľov zo zahraničia, zástupcov súdov, prokuratúry, Policajného zboru a mimovládnych organizácií.

Plnenie:

Generálna prokuratúra zorganizovala v dňoch 25. – 26. novembra 2003 seminár s celoslovenskou účasťou prokurátorov, ktorý bol venovaný problematike predchádzania diskriminácie a iných foriem intolerancie. Seminár sa konal v účelovom zariadení prokuratúry v Krpáčove. 

6. 	Realizácia aktivít zameraných na riešenie problémov rómskych komunít v Slovenskej republike.

Odpočet úlohy, ktorá bola pridelená Úradu splnomocnenkyne vlády pre rómske komunity v spolupráci s jednotlivými rezortmi je obsiahnutý v materiály „Vyhodnotenie Základných téz a koncepcie politiky vlády SR v integrácii rómskych komunít za rok 2003 a priority vlády SR v integrácii rómskych komunít na rok 2004“, ktorý bol predložený na medzirezortné pripomienkové konanie dňa 19.3.2004

http://www.rokovania.nsf/0/0E4091E38136B76AC1256E5C003CC113

7. Spolupráca štátnych inštitúcií s  mimovládnymi organizáciami a s ďalšími subjektami pri predchádzaní všetkým formám diskriminácie, rasizmu, xenofóbie, antisemitizmu a ostatným prejavom intolerancie.

V rámci rozvíjajúcej sa spolupráce štátnych inštitúcií s mimovládnymi organizáciami, ako aj s inými subjektami pri riešení rôznych spoločenských problémov je potrebné zdôrazniť nevyhnutnosť takejto spolupráce aj pri predchádzaní a boji proti všetkým formám intolerancie.

Plnenie:

              V rámci jednotlivých oblastí štátne inštitúcie rozvíjajú spoluprácu s mimovládnymi organizáciami, čo vyplýva aj z niektorých aktivít uvedených v tomto materiály.

8.	Príprava a aplikácia legislatívy v  oblasti predchádzania všetkým formám diskriminácie a v oblasti podpory zásady rovnakého zaobchádzania.

Pod gesciou podpredsedu vlády SR pre ľudské práva a menšiny bol pripravený návrh zákona o rovnakom zaobchádzaní a o uplatňovaní zásady rovnakého zaobchádzania a o zmene a doplnení niektorých zákonov (antidiskriminačný zákon). Schválenie zákona Národnou radou SR sa očakáva v máji 2004.
	
9.	 Uskutočnenie informačnej kampane v oblasti predchádzania všetkým  formám diskriminácie, rasizmu, xenofóbie, antisemitizmu a ostatným prejavom intolerancie.

9.1 Odvysielanie dokumentárnych filmov a diskusných relácií s tematikou spolužitia národnostných menšín v Európe a na Slovensku v rámci projektu PHARE Program Tolerancie k menšinám.

 V rámci Verejnej informačnej kampane o menšinách v elektronických médiách PHARE Programu Tolerancia k menšinám sa v priebehu roka 2002 pripravila a odvysielala séria krátkych dokumentárnych filmov o spolunažívaní národnostných menšín v Európe a na Slovensku. Projekt bol financovaný z prostriedkov PHARE. Cieľom projektu bolo poukázať na pozitívne príklady spolužitia národnostných menšín a väčšinového obyvateľstva.

9.2	Uskutočnenie mediálnej kampane 

Úloha: 

Podpredseda vlády SR pre ľudské práva, menšiny a regionálny rozvoj zabezpečí prípravu a realizáciu tlačových konferencií v rámci Akčného plánu 2002 - 2003. Obsahom tlačových konferencií budú nielen informácie o aktivitách uskutočňovaných v rámci tohto akčného plánu, ale aj reakcie na aktuálne udalosti a v spolupráci s mimovládnymi organizáciami aj prezentácia aktivít, ktoré sa uskutočňujú v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.

Plnenie:

Jednotlivé ministerstvá, ako aj iné organizácie iniciovali prípravu a realizáciu programov vo verejnoprávnych, ako aj súkromných médiách zameraných na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie. 

Podpredseda vlády SR pre ľudské práva, menšiny a regionálny rozvoj zabezpečil prípravu a realizáciu printovej kampane zameranej na predchádzanie všetkým formám intolerancie.